UPOZNAJTE VINARIJU GALOT\nGalot Vinarija se nalazi u Južnom Banatu, u Banatskom Karlovcu, koji je udaljen od Beograda 60 km. U svom vlasništvu ima 20 hektara vinograda smeštenih na obroncima Deliblatske peščare, koja predstavlja nekadašnji deo praistorijske pustinje nastale povlačenjem Panonskog mora.\nPrelepe peščane dine obasjane suncem bile su mesto na kojem se prostirala velika površina vinograda koji su unosili život i lepotu na Bečkom dvoru u vreme vladavine Marije Terezije. Upravo zahvaljujući njoj, došlo je do naglog razvoja i procvata vinogradarstva u ovom delu Banata. Vinarija Galot želela je da tradicija i duh nekadašnjih starih i poznatih vinograda Marije Terezije sada dišu novim suncem kroz njihove vinograde.\nKapacitet vinarije je 120000 litara. Vinarija je moderno opremljena sa inox tankovima, kontrolisanom fermentacijom koja omogućava da proizvodnja vina bude po najvišim standardima.\nZa sve ljubiteljie vina kao posebno mesto za uživanje i prepuštanje svim čulima izdvaja se degustaciona sala urađena u vinskom etno stilu, sa kapacitetom do 70 osoba.\nPored obilaska vinarije, vinograda, degustacije vina uz ručak, postoji i mogućnost organizacije poslovne prezentacije, seminara, team buildingea, kao i drugih poslovnih i privatnih događaja.


Predsjednica Srpske o Izetbegoviću: Ekstremista sa kojim teško da se može graditi suživot | BL Portal\n12. Septembra 2021. 13:30\nPredsjednik Republike Srpske Željka Cvijanović izjavila je da je mentalna i politička platforma lidera SDA Bakira Izetbegovića o pravljenju muslimanske države, kamuflirane konceptom neke građanske BiH, jača čak i od potrebe da makar odglumi toleranciju.\nCvijanovićeva je rekla da joj je drago što nije osujećen svečani i veličanstveni čin ustoličenja Njegovog preosveštenstva mitropolita crnogorsko-primorskog Joanikija na Cetinju i što je, na kraju, obesmišljena politika mržnje i haosa.\n“Nažalost, bilo je mnogo kontaminiranih izjava, ne samo u Crnoj Gori već i u političkom Sarajevu. Tako je i Izetbgović, inače dokazani mrzilac Srba, Republike Srpske i Srbije, iznio najstrašnije uvrede na račun Srpske pravoslavne crkve, ponovo pokazujući da je ekstremista sa kojim teško da se može graditi suživot”, rekla je Cvijanovićeva za “Kurir”.\nOna je istakla da želi napredak i mir svim državama u regionu, ali da zna da, “nažalost, nismo daleko odmakli u izgradnji međusobnih odnosa”.\nCvijanović je rekla da je poziv za saslušanje i 29 prijava zbog negiranja genocida u Srebrenici, među kojima i protiv srpskog člana Predsjedništva BiH Milorada Dodika, govore o tome čemu služi nametanje zakona bivšeg visokog predstavnika Valentina Incka.\n“Uradio je to kao bošnjački lobista, zloupotrebljavajući poziciju visokog predstavnika i ignorišući što će to izazvati negativne posljedice i dodatne razdore u BiH. Zašto bi nas onda čudila reakcija predsednika Dodika? Mi godinama ukazujemo na to da Dejtonski sporazum i Ustav BiH visokim predstavnicima nisu dali pravo ili mandat da donose i menjaju zakone, a oni su to radili”, podsjetila je Cvijanovićeva.\nOna je dodala da je odluka antidejtonska i da je zato rečeno da ona u Srpskoj neće proizvoditi pravne posledice.\nGovoreći o Izvještaju Međunarodne komisije o Srebrenici, koji pokazuje da genocida nije bilo, Cvijanovićeva je rekla da je, za razliku od nastojanja međunarodnog faktora i bošnjačkih političara da se istraže stradanja Bošnjaka u julu 1995, ova komisija dobila mandat da istražuje stradanja svih naroda u srebreničkoj regiji tokom rata od 1992. do 1995.\nPrema njenim riječima, pošlo se od pretpostavke da treba uzeti cjelokupan kontekst da bi se razumjela dešavanja na tom prostoru.\n“Osim toga, takvim pristupom se, osim traženja odgovora, ispravlja i nepravda prema srpskim žrtvama, koje su ignorisane i zanemarivane i od domaćeg i od međunarodnog pravosuđa”, dodala je Cvijanovićeva.\nOna je navela da su članovi te komisije stručnjaci iz različitih zemalja sa ozbiljnim referencama i neupitnim integritetom.\n“Sve to je izazvalo dodatnu nervozu i otuda nastojanje da se diskredituju i izvještaj i autori od strane onih koji su zasnivali i svoje nacionalne politike i političke karijere na ignorisanju srpskih žrtava. Lično smatram da svaki događaj ili pojava mogu da budu predmet rasprave ako ima strana zainteresovanih da to pitanje rasprave”, istakla je Cvijanovićeva.\nOna je rekla da je Incko nametnuo izmjene Krivičnog zakona “da bi se zabetonirala misao, mišljenje i riječ, pa čak i ona koja dolazi iz naučnog miljea”.\n“Žalim za svakom žrtvom i stradalnikom bez obzira na to kom narodu pripadaju. Podržavam i stav da svi počinioci zločina treba da budu privedeni pravdi, i opet bez obzira na to koje su nacionalnosti. Ono što ne podržavam jeste zloupotreba bilo čijih žrtava u političke svrhe”, naglasila je Cvijanovićeva.\nOna je ukazala da u Republici Srpskoj vlada opšti stav da Inckov zakon ne služi nikakvom pomirenju ili izgradnji suživota, već da isključivo daje alate za politički obračun kroz pravosudni sistem sa onima koji neće da odustanu od Republike Srpske i utope je u unitarnu BiH.\nGovoreći o odnosima Republike Srpske i Srbije, Cvijanovićeva je ukazala da nema ništa prirodnije od bliskosti i čvrste saradnje Srbije i Srpske, koja je i institucionalno utemeljena u Sporazumu o specijalnim i paralelnim vezama.\nPrema njenim riječima, o obimu saradnje i ulaganjima Srbije širom Srpske najbolje svjedoči činjenica da, zahvaljujući trenutnom rukovodstvu Srbije, danas ne postoji gotovo nijedna opština od Hercegovine do Krajine u kojoj Srbija nije realizovala važan infrastrukturni projekat, bilo da je riječ o bolnicama, školama, vrtićima, mostovima, domovima kulture ili drugim objektima značajnim za lokalno stanovništvo.\n“Trenutno radimo na realizaciji strateških projekata, poput hidroelektrane `Buk Bijela`, aerodroma u Trebinju, auto-puta Banjaluka – Beograd, kao i gasifikacije Republike Srpske. Ali da bismo razumjeli kakva destrukcija vlada u političkom Sarajevu, treba reći da oni nastoje da blokiraju ili opstruišu svaki od ovih strateških projekata”, dodala je Cvijanovićeva.\nOna je rekla da je za Republiku Srpsku od suštinskog značaja ekonomski jaka i politička stabilna Srbija.\n“Svakom njenom uspehu se radujemo, jer dobro razumijemo da takva Srbija predstavlja najsnažniji oslonac Republici Srpskoj. Takođe treba reći i da se, osim ovih projekata, u tom političkom Sarajevu godinama se nastoji blokirati dotok novca Republici Srpskoj, a nažalost, u tome je često učestvovala i opozicija iz Srpske”, navela je Cvijanovićeva.\nGovoreći o borbi protiv epidemije kovida 19, ona je naglasila da su institucije Srpske blagovremeno odreagovale na pojavu virusa korona.\n“Iako pod strašnim pritiskom, uspeli smo da očuvamo privredni život, kao i radna mesta, na šta ukazuju i makroekonomski pokazatelji u prvoj polovini ove godine”, rekla je je Cvijanovićeva.\nPrema njenim riječima, podaci govore o tome da je u ovom trenutku rekordna zaposlenost u Srpskoj, veća nego u periodu prije pandemije.\n“Novi talas virusa upozorava nas da bitka sa kovidom ni izbliza nije gotova, tako da će trebati još mnogo truda, strpljenja i odgovornosti svih nas kako bismo na kraju izašli kao pobjednici i sa što manjim posljedicama”, istakla je Cvijanovićeva.\nTags: Izetbegović, Muslimanska država, Željka Cvijanović\nKošarkaš Crvene zvezde uspješno operisan: Hvala na podršci, vraćam se na teren što prije


SMART CONCEPT - SHOWROOM - GRENEF\nU Novom Sadu otvoreno je jedinstveno mesto susreta ljudi, prestižnih brendova i pronalaženja najboljih rešenja za gradnju i opremanje\nU Futoškoj ulici broj 59, nalazi se Smart Concept – mesto susreta investitora, arhitekata, dizajnera i profesionalaca iz građevinarstva i opremanja. Posetili smo ovo mesto susreta talentovanih i kreativnih ljudi da vidimo kako inovativne ideje menjaju današnju stvarnost poslovanja.\nFoto: Jovana Jakovljev-Trivan, nosilac i idejni tvorac Smart Concept-a, i Predrag Rađen, osnivač i urednik časopisa „Grenef“\nNa ulazu u prostor dočekaće vas slogan THE POWER OF NEW IDEAS i stvarno je tako. Pažljivo osmišljen koncept primenom najsavremenijih materijala i sistema prestižnih brendova na našem tržištu i ekipom fenomenalnih ljudi koji stoje ispred ovog projekta. Smart Concept pruža kompletnu projektnu podršku profesionalcima u građevinskoj industriji i pojedincima koji žele da opreme svoj dom ili poslovni prostor. Na jednom mestu nalazi se selekcija prestižnih brendova za strukturno izvođenje i opremanje rezidencijinih i komercijalnih projekata.\n„Želeli smo da napravimo jedan zajednički prostor gde će se nalaziti isključivo vrhunski proizvodi, fenomenalna energija i sjajni ljudi. Nopallux i Elko Ep Balkans, proizvođači elektro-instalacione opreme i pametnih sistema, inicirali su ideju i uključili partnere. Prostor okuplja partnere koji su proizvođači ili ekskluzivni distributeri proizvoda i sistema za građevinsku industriju i opremanje koji su prepoznali ideju udruživanja. Proizvodi, sistemi, usluga i prilika za direktan kontakt i dogovor sa proizvođačima i zvaničnim zastupnicima brendova. Sve je posvećeno donošenju pametnih odluka“ kaže Jovana Jakovljev-Trivan, nosilac i idejni tvorac Smart Concept-a.\nFoto: Pametna kontrola kuće (Smart Home)\n„Sve što radimo je primenjeno u prostoru! Kompletna rešenja za dnevnu sobu, apartman, hotelske sobe, konferencijske prostore, ali i tehnološka rešenja za zelenu gradnju, upravljanje otpadom i inteligentno upravljanje funkcijama i bezbednosti objekata. Ovde razgovarate direktno sa ljudima koji su stvorili ove proizvode i sisteme, koji mogu da vam ponude kompletnu inženjersku podršku, znanje i odlične uslove za investitore. Stvorili smo prostor u kome će se ljudi sretati, sarađivati i imati priliku da saznaju inovacije iz sveta gradnje. Mesto dešavanja i donošenja pametnih odluka – to je Smart Concept“ dodala je Jovana.\n„Poenta je da dobijemo i ovde mesto susreta kreativnih, uspešnih i dobrih ljudi koji veruju u proširenje kontakata i zajedničku saradnju. Jer se upravo umrežavanjem rađa kvalitet i sigurnost. Očekujemo da programima koje ovde planiramo da ponudimo sa našim partnerima, pre svega arhitektama i dizajnerima, ali i sistem integratorima i majstorima, kroz radionice, zajednička druženja, sa povodom, pa i onim bez povoda, razvijemo saradnju i stvorimo poverenje“ rekao je Aleksandar Jovanović, savetnik za strategiju i marketing.\nFoto: Primeri najsavremenijih rešenja za oblaganje podnih površina (slika 1: Modularni podovi), dizajniranje enterijera i odabira vrhunskog nameštaja (slika 3: Promenada)\nZa više informacija o ovom sjajnom koceptu posetite njihov web sajt klikom OVDE ili im pišite na mail adresu office@smart-concept.rs\nTOT PROMET – Uvek korak ispred današnjice\nGrađevina8 sati ranije\nKompanija Austrotherm u Srbiji nudi 2 varijante fasadnog stiropora – …


DEL ARNO BAND „Retrospective"\n(Automatik) 2 CD, 2 MC - august 2001\nPetnaestogodišnjicu postojanja DEL ARNO BAND proslavlja objavljivanjem dvostrukog CD seta naziva - „Retrospective". Tokom, za naše uslove raspektabilne, vremenske karijere, koja nije baš sve vreme imala skladan kontinuitet, DAB su se izborili za mesto pri samom vrhu na ovdašnjoj sceni. Nije to samo zbog toga, kako bi neki zlobnici rekli što su jedini reggae bend u zemlji, već je činjenica da su imali i imaju kvalitet, koji je tokom perioda postojao sve vidljiviji i očigledniji. Od prvih dana grupu su predvodili braća Matić Jovan i Vladan, ali postava je prečesto morala da se menja, tako da su kroz grupu prodefilovale više desetine muzičara.\nČesto je to bilo iz opravdanih razloga, a nekad i zbog profesionalnog razmimoilaženja. Na koncertima, i na snimcima DAB su širili pozitivnu energiju, iako njihov medijski nastup ma kako izgledao prirodan i spontan, često je bio isuviše „estradizovan", a mnogo manje ''cool". Sam lider grupe Joca Matić, često je unutar sebe imao raskorak izmedu želja i mogućnosti, odnosa prema poslu, sceni i javnosti, i to je moglo da udalji bend od očekivanog cilja. To je i jedan od razloga što je grupa tokom petnaest godina karijere užasno malo snimila, što predstavlja podatak koji nije za hvalu. Ali, muzička rafiniranost, bez obzira na osude jednog dela javnosti, zbog koketiranja sa komercijalnijom (pop) formom, iz godine u godinu je postajala jasnija, a grupa muzički kvalitetnija.\n„Retrospective" sadrži obiman materijal od 27 pesama, što studijskih, što ''live", što demo numera, od kojih su neke ovde po prvi put ''tiskane". Manje-više sve ono važno što je bend do sada snimio, a da predstavlja njihov „Best Of" je tu, i sa samom kompilacijom prijatelji grupe mogu biti u potpunosti zadovoljni.\nOd DAB-a očekujemo nove studijske snimke u najskorije vreme, i više posvećenosti samom načinu tretiranja vlastite karijere, koja bi u realizatorskom smislu morala biti ''opuštenija" i prema inostranstvu prodornija.


U Sremskoj Mitrovici vakcinisano više od 50 odsto stanovnika - Ozon Media\nSremska Mitrovica je prešla 50 odsto vakcinisnih, rekao je danas za Ozon Media Član Saveta za zdravlje i načelnika uprave za opšte i zajedničke poslove Miroslav Jokić.\nOn je naglasio da je 50 odsto vakcinisanih punoletnih gradjana na teritoriji Opštine Sremska Mitrovica, fantastičan rezultat.” Ovom prilikom pre svega čestitam gradjanima Sremske Mitrovice jer su verovali svojoj državi, zdravstvenom sistemu, i zato što su izabrali jedini mogući način da zaštite svoje lično zdravlje, zdravlje svoje porodice i najbližih. Fantastičan i rezultat i trenutak koji ukazuje da će se Sremska Mitrovica ubrzo izboriti sa i virusom COVID19”, rekao je Jokić.\nJokić se zahvalio svim zdravstvenim radnicima koji su proteklih godinu dana radili u Kovid odeljenju, kovid ambulanti, ambulanti koja je radila na kontrolnim pregledima i zahvalio se timu za imunizaciju koji je poslednjih 125 uložio velike napore kako bi došli do rezultata.\nNačelnik Opšte medicine Doma zdravlja Sremska Mitrovica dr Adil Elhag je rekao da ovaj rezultat daje za pravo da vidimo svetlost na kraju tunela ove pošasti COVID-19\n“Kao što vidite iza mene, na panelu, danas smo prošli 50% vakcinisanih gradjana Sremske Mitrovice. To je fantastičan rezultat, želim svima njima da se zahvalim na odgovornosti, na tome što su izabrali pravi put ka očuvanju svog zdravlja i ljudi pored sebe. Ovaj rezultat nam daje za pravo da imamo jednu sliku, da vidimo svetlost na kraju tunela ove pošasti COVID-19. Ovo govorim jer vidim da u ambulantama i u okviru bolnice Sremska Mitrovica imamo smanjenje broja pregleda, juče smo imali 13 pregleda i samo jedan antigen pozitivni test. Na korak smo od kolektivnog imuniteta, da bi bio kolektivni imunitet treba da se predje 75% i plus deo ljudi koji su preležali kovid a to ne znaju. Blizu smo te cifre od 75% ali ovo je rezultat koji nam omogućava da se vratimo u normalan život, da se družimo i još malo skinemo maske, ja lično sam prvi put bez maske otkako je počeo kovid.”\nJavno nadmetanje za 1,76 ha za izgradnju poljoprivrednih objekata u Manđelosu


Evropska unija traži zatvaranje Vučjaka - Istinito.com - Ne budi ovca!\nPočetna > BIH > Politika > Evropska unija traži zatvaranje Vučjaka\nEvropska unija traži zatvaranje Vučjaka\n5. Novembra 2019. Istinito420Leave a Comment on Evropska unija traži zatvaranje Vučjaka\nJohan Satler, šef delegacije Evropske unije i njen specijalni predstavnik u BiH, zatražio je danas od predstavnika gradskih i kantonalnih vlasti USK zatvaranje prihvatnog centra Vučjak u kojem borave migranti.\nOn je tokom boravka u Bihaću razgovarao o aktuelnoj migrantskoj krizi s premijerom USK Mustafom Ružnićem i bihaćkim gradonačelnikom Šuhretom Fazlićem.\nTakođer, tokom posjete obišao je i centre “Bira” i Đački dom, gdje su trenutno smješteni migranti.\n“Ono što sam tražio jeste zatvaranje kampa Vučjak. Riječ je o bivšoj deponiji koja ne ispunjava ni minimalne uslove za boravak migranata, jer tamo ljudi žive pod šatorima, skupa sa štakorima, bez elementarnih egzistencijalnih uslova. Taj kamp je simbol nefunkcionalne vlasti u državi BiH i nema zatvaranja Vučjaka bez odgovarajućih alternativa u vezi sa smještajem migranata. Ima nekoliko lokaliteta van Unsko-sanskog kantona i vjerujem da ćemo vrlo brzo sa državnim ministrom sigurnosti pronaći odgovarajuće lokacije za smještaj migranata sa Vučjaka”, istakao je Satler.\nDodao je kako se razgovaralo i o mogućnostima proširenja smještajnih kapaciteta sadašnjih centara u kojima borave migranti, te zahvalio građanima kantona na pomoći koju su pružili migrantima u protekle dvije godine.\nFazlić je istakao kako je Bihać ostavljen na milost i nemilost od strane nadležnih državnih institucija i prepušten da sam brine o migrantskoj krizi.\nOn je još jednom zatražio da se teret migrantske krize raspodijeli i na ostale dijelove zemlje, kako bi se Bihać rasteretio. Prema njegovim riječima, migranti neprestano pristižu na ove prostore, a nema adekvatne lokacije gdje bi se smjestili.\n“I sinoć je u naš grad došlo više od 150 migranata i pitam se šta ćemo s njima i sa svakim sljedećim migrantom koji bude dolazio u Bihać, a ne bude Vučjaka. Svi smo jedinstveni u stavu da uslovi na Vučjaku nisu idealni, ali ne možemo sad dozvoliti da migranti dođu u grad i budu van kontrole. Mi smo u dvije godine sačuvali obraz i sad dolazimo u situaciju da nas prikazuju kao neke negativce u kontekstu Vučjaka”, naglasio je juče Fazlić.\nOn je dodao kako je, kao alternativu Vučjaku, ponudio lokaciju Lipa, koja se nalazi na granici između Bosanskog Petrovca i Bihaća za smještaj migranata, o čemu će odlučivati Gradsko vijeće na svojoj vanrednoj sjednici.\nTokom posjete Satler je uručio 11 novih vozila Ministarstvu unutrašnjih poslova USK u sklopu podrške Evropske unije jačanju rada policijskih službenika u tom kantonu na terenu.\nTagged evropska unija istinito vucjak\nTrojac prevarama preko SMS poruka zaradio 120.000 KM\nRadojičić: Mazut otplaćujemo do 2030. godine


Tanjug 15. decembra 2021. 22:36\nVAŠINGTON – Američki predsednik Džozef Bajden potpisao je danas dve nove izvršne naredbe koje se odnose na borbu protiv trgovine drogom i međunarodnih kriminalnih organizacija, čime je omogučeno Ministarstvu finansija SAD da uvede nove sankcije kineskim kompanijama i kriminalnim grupama u Brazilu, Meksiku i Kolumbiji.\nBajdenova administracija želi da novim merama preduzime akcije u vezi sa pogoršanjem američke krize sa narkoticima, koja je izazvala više od 100.000 smrtnih slučajeva od predoziranja u SAD za godinu dana, a što predstavlja povećanje od 28 odsto u odnosu na isti period godinu dana ranije.\nTo su naime navodi američkih Centara za kontrolu i prevenciju bolesti, navodi Rojters.\nSankcije kineskim kompanijama uključuju i “Wuhan Yuanćeng Gongćuang Tećnology Co Ltd”, za koju Ministarstvo finansija navodi da prima preko interneta porudžbine za analgetike koji delujukao opijati, kao i druge kompanije za koje se navodi da su uključene u prodaju ili transport takvih hemikalija.\nDrugom Bajdenovom izvršnom naredbom stvara se novi međuagencijski savet za transnacionalni organizovani kriminal kako bi se poboljšala saradnja između vladinih resora pravde, odbrane, unutrašnje bezbednosti, finansija i Kancelarije za nacionalnu obaveštajnu službu i time lakše identifikovale i sankcionisale kriminalne organizacije, navodi Rojters.\nOpoziciona grupa kratko hakovala drzavnu iransku televiziju


Back PRIVREDA INSTITUCIJE Ozvaničena saradnja između Privredne komore Vojvodine i Privredne komore Burse u Turskoj\npetak, 13 april 2018 19:27\nPrivredna komora Vojvodine (PKV) potpisala je Sporazum o saradnji sa Privrednom komorom Burse u Turskoj u četvrtak, 12. aprila 2018. godine u okviru posete 16. Međunarodnom sajmu građevinarstva, građevinskog materijala, instalacija i opreme za grejanje i ventilacione sisteme, prirodnog gasa. Delegacija PKV, na čelu sa predsednikom PKV Boškom Vučurevićem, na ovom Sajmu predvodi privrednu delegaciju koju čini 20 privrednika iz AP Vojvodine.\nCilj potpisanog Sporazuma jeste podsticanje povećanja robne razmene sa Turskom učvršćivanjem već postojeće saradnje između ove dve regionalne privredne komore, kao i proširenjem postojeće mreže kontakata i stvaranjem novih, odnosno jačanjem postojećih relacija između vojvođanskih i turskih privrednika.\nPotpisnice Sporazuma učestvovaće u organizovanju bilateralnih susreta privrednika ova dva regiona podstičući tako nove poslovne mogućnosti, kako za vojvođanske, tako i za turske privrednike. U svrhu promovisanja daljeg razvoja ekonomske saradnje između naše dve zemlje, privredne komore Burse i Vojvodine pružaće uzajamnu podršku prilikom organizovanja različitik privrednih manifestacija.\nU 2017. godini, ukupna robna razmena između AP Vojvodine i Turske iznosila je 174,9 miliona evra, čime je premašena vrednost iz 2016. godine za 30,6 odsto. Realizovan je izvoz u iznosu od 55,2 miliona evra (44,5 odsto veći od izvoza u Tursku 2016. godine) dok je na strani uvoza zabeležena vrednost od 119,7 miliona evra (25 odsto veći od uvoza u Tursku 2017. godine). Iako je evidentirano povećanje našeg izvoza u Tursku, robna razmena je i dalje rezultirala deficitom od 64,6 miliona evra. Najdominantnije učešće u izvozu zauzima Sremski okrug, dok je na uvoznoj strani najznačajniji Južnobački okrug.


Miele robot-usisivač sa trostrukom efikasnošću usisavanja Scout RX2 Miele robot-usisivač sa trostrukom efikasnošću usisavanja Scout RX2 – Personal magazin\nVodeći svetski proizvođač premijum kućnih aparata, kompanija Miele, u finansijskoj 2017/18 godini ostvarila je prodaju u vrednosti od 4,1 milijardi evra, što predstavlja povećanje od 167 miliona evra, odnosno 4,3…\nVodeći svetski proizvođač premijum kućnih aparata, kompanija Miele, u finansijskoj 2017/18 godini ostvarila je prodaju u vrednosti od 4,1 milijardi evra, što predstavlja povećanje od 167 miliona evra, odnosno 4,3 odsto.\nU ukupnom rastu, sa 91 milion evra, učestvovala je Steelco Grupa, italijanska podružnica kompanije Miele, koja posluje na polju medicinske tehnologije, a čiji su finansijski pokazatelji prvi put obuhvaćeni izveštajem. U Nemačkoj Miele je povećao prodaju za 2,4 odsto i dodatno unapredio svoju lidersku poziciju na tržištu. Na globalnom nivou zabeležen je dinamičan rast u Aziji, a tokom ovog izveštajnog perioda investicije kompanije iznosile su 272 miliona evra.\nKompanija Miele već treću godinu zaredom ostvaruje znatno veći rast od svog višegodišnjeg proseka, a finansijska 2017/18 godina je imala obećavajući početak. Uprkos kasnijoj stagnaciji tržišta, usled nepovoljnog deviznog kursa, Izvršni odbor kompanije Miele rast od preko četiri odsto smatra veoma uverljivim i pozitivnim signalom.\nPoverenje kroz kvalitet i inovacije\nIzvan Nemačke, Miele je znatno povećao promet u Kini; međutim, natprosečni rast primetan je i na tržištima poput Kanade, Austrije i Rusije. U južnoj Evropi, Miele je nastavio sa rastom u Španiji i Grčkoj. SAD i Australija – najveća tržišta kompanije Miele nakon Nemačke – ostvarile su zadovoljavajući rast prometa u domaćoj valuti.\nNa nivou pojedinačnih grupa proizvoda, prodavaniji u odnosu na prethodnu godinu bili su uređaji za kuvanje, rerne i aparati za kafu i to prvenstveno zbog tržišnog uspeha koji su postigle nove serije modela. U sektoru za negu podova uspešno je startovao robot-usisivač sa trostrukom efikasnošću usisavanja – Scout RX2.\nKompanija Miele značajno je povećala udeo u koreanskoj kompaniji Yujin Robot, koja proizvodi robote-usisivače. Još jedna prekretnica obeležena je incijalnim investicijama podružnice Miele Venture Capital GmbH, osnovane 2017. godine, što kompaniji omogućava preuzimanje uloge u obećavajućim startapima, nudeći nove digitalne usluge, veću kreativnost i udobnost u umreženoj kuhinji. Takođe, sa ciljem jačanja osnove za dalji rast tržišta u nezi veša doneta je odluka o izgradnji postrojenja za proizvodnju mašina za pranje veša u Poljskoj. Proizvodnja u novoj fabrici bi trebalo da otpočne početkom 2020. godine, sa početnom kapacitetom od 250.000 jedinica godišnje i sa oko 400 zaposlenih.\nPoslovna jedinica Miele Professional ostvarila je promet od 593 miliona evra, što predstavlja povećanje od 21,4 odsto na godišnjem nivou (isključujući Steelco Grupu čiji rast iznosi 2,9 odsto). Prvi zajednički nastup nakon uključenja italijanske kompanije Steelco u Miele Grupu, sajam medicinske tehnologije Medica u Dizeldorfu održan u novembru 2017, obeležen je podelom nadležnosti – aktivnosti koje se odnose na proširenje poslovanja i opremanje centralnih sterilnih odeljenja za snabdevanja u bolnicama biće sprovedene pod oznakom Steelco, dok će Miele biti fokusiran na ambulante i laboratorije.\nPrvi put više od 20,000 zaposlenih\nOsim toga, kompanija Miele je ove godine prvi put učestvovala u projektu „Great Place to Work“ gde je zauzela prvo mesto u kategoriji poslodavaca sa više od pet hiljada zaposlenih. Kadrovska politika kompanije Miele zasnovana na jednakim mogućnostima dobila je i nagradu „Total E-Quality”.\nUkupna ulaganja Miele Grupe tokom prethodne poslovne godine iznosila su 272 miliona evra, što je za 47 miliona eura ili 20 odsto više u odnosu na godinu koja joj je prethodila, a tokom koje je postavljen rekord u visini ulaganja. Oko dve trećine pomenutih sredstava uloženo je u razvoj novih proizvoda, kao i u proširenje i modernizaciju međunarodne proizvodne mreže Miele Grupe.\nMiele robot-usisivač sa trostrukom efikasnošću usisavanja Scout RX2 was last modified: August 16th, 2018 by Redakcija


Saopštenje Kabineta načelnika opštine Pale u vezi sa divljim deponijama | Palelive.com\nPočetna Novosti Aktuelnosti Saopštenje Kabineta načelnika opštine Pale u vezi sa divljim deponijama\nSaopštenje Kabineta načelnika opštine Pale u vezi sa divljim deponijama\nPovodom nedavnih događaja u vezi sa divljim deponijama koje su se pojavile na području opština Pale i Istočni Stari Grad, dužni smo obavjestiti javnost o činjenicama u ovom slučaju.\nOpština Pale se u ovom slučaju već oglasila osuđujući aktivnosti nelegalnog stvaranja divljih deponija i pružila svu podršku nadležnim organima u cilju što bržeg rješavanja ovog slučaja, a angažovana je i dalje sa svim relevantnim institucijama vlasti na rasvjetljavanju ovog problema.\nTakodje, Forum za bezbjednost opštine Pale zasjedaće u črtvrtak, 10. aprila 2014. godine, a vanredna sjednica SO Pale na kojoj će se razmatrati informacija o odlaganju otpada zakazana je za petak, 11. april 2014.godine.\nPozivi za učešće na vanrednoj sjednici SO Pale upućeni su načelniku CJB Istočno Sarajevo, komandiru Policijske stanice Pale, republičkom ekološkom inspektoru, inspekcijskim odjeljenjima Grada Istočno Sarajevo, direktoru JP Komunalno Pale i Komunalnoj policiji opštine Pale.\nOpština Pale izražava uvjerenje da će nadležni organi uskoro saopštiti relevantne činjenice o ovom slučaju, a javnost o svemu biti blagovremeno obavještena.\nKABINET NAČELNIKA OPŠTINE PALE\nPrethodni članakUhapšen provalnik iz Kladnja\nNaredni članakPredstavljen projekat “Bezbjedna zajednica”


Formirati odbor za praćenje stranih uticaja » CDT\nFormirati odbor za praćenje stranih uticaja\n18/03/2021 CDT Portal\nCentar za demokratsku tranziciju (CDT) je uputio predlog za osnivanje posebnog odbora Skupštine Crne Gore čiji bi zadatak bio bavljenje stranim uplitanjima u demokratske procese, i to po uzoru na Posebni komitet za strano miješanje u sve demokratske procese u EU (INGE), koji djeluje u okviru Evropskog parlamenta.\nSmatramo da je formiranje posebnog odbora za bavljenje ovom problematikom adekvatna reakcija na višegodišnje nečinjenje nadležnih institucija u ovoj oblasti. Iako su građani Crne Gore u posljednjih nekoliko godina svjedočili političkim, medijskim i ekonomskim miješanjima i uticajima, manjeg ili većeg intenziteta, iz svih zemalja regiona, ali i šire, ovoj temi nikad nije sistemski pristupljeno već je korišćena samo za dnevno-političku raspravu.\nCrna Gora danas nema strateški okvir za borbu protiv negativnih stranih uticaja, dezinformacija i drugih hibridnih prijetnji. Nema ni uspostavljen sistem institucija koje bi se svakodnevno bavili ovim pojavama. Nema, nažalost, ni potrebne svijesti o važnosti izgradnje otpornosti društva na ova uplitanja.\nMandat INGE odbora Evropskog parlamenta je da radi na procjeni nivoa stranih prijetnji u različitim sferama: glavni nacionalni i evropski izbori širom EU; kampanje dezinformacija na tradicionalnim i društvenim medijima radi oblikovanja javnog mnijenja; sajber napadi koji ciljaju kritičnu infrastrukturu; direktna i indirektna finansijska podrška i ekonomska prinuda političkih aktera i subverzija civilnog društva. Nakon analize problema, zadatak odbora da identifikuje rješenja i predloži alate koji će se suprotstaviti ovim pokušajima sabotaže demokratskih procesa.\nOsnivanje ovog odbora, bio bi začetak ozbiljnijeg bavljenja crnogorskih institucija pitanjem otpornosti demokratskih procesa. Dalje, on bi, u okviru svojih ustavnih i zakonskih nadležnosti, bio inicijator za kreiranje političkog konsenzusa za stvaranje ozbiljnih politika u ovoj oblasti, ali i kontrolisao učinke izvršne vlasti i propitivao njene odluke i rezultate.\nTakođe, osnivanje odbora i njegov aktivan rad bila bi jasna politička poruka da se Skupština Crne Gore, kao najvažnije političko tijelo, ne miri sa narušavanjem demokratskih procesa, bez obzira na to od koga ono dolazilo.\nOvaj predlog poslat je predsjedniku Skupštine Crne Gore Aleksi Bečiću i predsjednicima poslaničkih klubova.


Ministar finansija vs Fiskalni savet: Koliko brzo napreduje Srbija - 24sedam Ministar finansija vs Fiskalni savet: Koliko brzo napreduje Srbija - 24sedam\nMinistar finansija vs Fiskalni savet: Koliko brzo napreduje Srbija\nMinistar finansija Siniša Mali i predsednik Fiskalnog saveta Pavle Petrović dali su različite procene privrednog rasta Srbije\nSrbija bi ove godine trebalo da ima ekonomski rast od oko pest odsto, slažu se i u Ministartvu finansija i u Fiskalnom savetu, nezavisnom savetodavnom telu koje odgovara direktno Skupštini Srbije. I pored gotovo jednake procene ovogodišnjeg rasta i više, manje sličnih pogleda na situaciju u kojoj se danas nalazi privreda Srbije, ove dve institucije danas su se ponovo našle u sporu oko nekih pogleda na stvarnost.\nPredsednik Fiskalnog saveta Pavle Petrović je u intervjuu agenciji Beta rekao da je je realno da će privredni rast, nakon rebalansa budžeta, biti oko 5,5 odsto, da je to dobro ali je istakao i činjenicu da bi privredni rast trebalo posmatrati u nešto dužem vremenskom horizontu.\nA kada se tako pogleda i Srbija uporedi sa zemljama bivšeg istočnoevropskog bloka, tzv. zemlje CIE (Centrala i Istočna Evropa), vidi se da ovdašnja privreda ima prosečan rast bruto domaćeg proizvoda (BDP) od 3,5 do četiri odsto godišnje.\nSporan i javni dug\nMinistar Siniša Mali tvrdi da javni dug, bez obzira na planirana davanja za pomoć građanima i privredi i za kapitalne investicije, neće premašiti 60 odsto BDP-a. Predsednik Saveta Petrović, pak, kaže da ako se ostvare trenutni planovi Vlade, odnosno deficit budžeta u 2021. zaista bude oko 3,5 milijardi evra, javni dug mora premašiti 60 odsto BDP-a i predlaže uštede gde god se to može.\n– A dugoročni rast bi trebalo da nam bude oko pet odsto, da bi pristizali razvijenije zemlje CIE – istakao je Petrović, inače profesor na Ekonomsko fakultetu u Beogradu.\nOva činjenica je od ranije poznata i više puta su je isticali i iz Svetske banke, kao i iz EBRD-a gde s uu jendom izveštaju istakli da bi Srbij ovi tempom trebalo 100 godna da stigne najrazvijenije zemlje sveta.\nMinistar finansija Srbije Siniša Mali na izjavu iz Fiskalnog saveta je reagovao konstatacijom da „ocena da Srbija zaostaje u privrednom rastu, nema realno utemeljenje, jer je Srbija pokazala da je jedna od najuspešnijih ekonomija u Evropi, kao i da je otporna na šokove izazvane pandemijom virusa korona“.\nMinistar Mali tvrdi da su srednjoročna poređenja sa zemljama CIE neumesna, „budući da su one znatno ranije završile proces tranzicije, a Srbija je dodatno zbog neodgovorne politike prethodne vlasti morala da sprovodi fiskalnu konsolidaciju koja se dodatno odrazila na rast“.\nMali je istakao da je Srbija zahvaljujući fiskalnoj konsolidaciji uspela da četiri godine ima suficit u budžetu, zahvaljujući brojnim uštedama i domaćinskim upravljanjem.\nKao ide 2021. godina\nDeo ovog spora odnosi se i na procenu tekućeg rasta BDP-a. Fiskalni savet kaže da prvi dostupni ekonomski pokazatelji iz januara i februara ove godine „i dalje nesigurni“, ali nagoveštavaju da je ispravna njihova prvobitna računica da bi rast BDP-a u 2021. mogao biti oko četiri, umesto šest odsto, koliko je najavljivano iz Vlade početkom godine.\nVipe para za investicije u rebalansiranom budžeta podiže rast; Foto: Profimedia\nU međuvremenu je, ističe Pavle Petrović, usvojen rebalans budžeta koji predviđa „snažno i ekonomski poželjno povećanje investicija u infrastrukturu“. U Fiskalnom savetu su potom revidirali svoju procenu rasta naviše, na više od pet odsto, koliko je bila prvobitna procena Vlade prilikom usvajanja budžeta za 2021.\nMinistar Mali je to doživeo kao „potcenjivanje dostignuća koja Srbija postiže poslednjih godina“.\n– Gotovo po pravilu, Fiskalni savet je taj koji redovno potcenjuje stope privrednog rasta Srbije. Podsetimo se samo da je za 2020. godinu Fiskalni savet procenjivao da će pad BDP-a iznositi tri odsto, dok je Srbija sa padom BDP-a od svega jedan odsto zabeležila jedan od najboljih rezultata u Evropi. Takođe, i za 2021. godinu prvobitna procena rasta Fiskalnog saveta iznosila četiri odsto, a čak i MMF ima veći projektovani rast od pet procenata – ističe ministar.\nPri tome, kaže Mali, rezultati iz prvog tromesečja 2021. godine „su ohrabrujući, s obzirom da će rast BDP-a biti veći od jedan odsto, iako se u prvom kvartalu projektovala negativna stopa rasta (-1,3 odsto), a koji je podrazumevao godišnju putanju BDP-a od šest procenata“.\nMinistar Mali kaže da, „za razliku od pojedinaca iz Srbije, velike međunarodne institucije prepoznaju rezultate odgovorne ekonomske politike koja se vodi“.\n“Prognoze Svetske banke i MMF-a za ovu godinu su da će privredni rast naše zemlje biti 4,5, odnosno pet odsto. Naša Vlada je optimističnija, jer verujemo u preduzete mere, pa je stoga projektovan rast od šest procenata”, rekao je Mali.\nHrabar potez! Farmer na svoju ruku prekrojio granicu Belgije sa Francuskom\n#BDP #Fiskalni savet #javni dug #Siniša Mali


18-11-2019 17:51 Ratni izveštaji Sirija / Irak Izdvojeno Svet Planeta\nMultietnička organizacija za samoupravu severne i istočne Sirije pozvala je sirijskog predsednika Bašara el Asada da prihvati njihov predlog za novu rundu mirovnih pregovora kako bi se okončao trenutni zastoj koji sprečava političko rešenje na severoistoku Sirije.\nPrema članu samouprave severne i istočne Sirije, organizacija ne želi podeliti Siriju, uprkos optužbama predsednika Asada tokom njegovog intervjua prošle sedmice.\nKopredsedavajući Izvršnog veća administracije Abdul Hamid Al-Mehbaš rekao je agenciji “Kurdistan 24” da njegova organizacija "nema cilj podeliti Siriju".\n„Izjave i optužbe izrečene protiv nas koje tvrde da želimo podeliti Siriju su neistinite i nerealne“, dodao je Mehbaš.\nIako postoji sporazum između Sirijske arapske vojske (SSA), Sirijskih demokratskih snaga (SDF) na severoistoku Sirije, Damask i Sirijsko demokratsko veće (političko krilo SDF-a) još uvek nisu postigli nagodbu da bi okončali svoju političku podelu.\nPojavilo se novo oružje za borbu protiv bespilotnih letelica, o čemu je reč pročitajte OVDE.


Kandidat Prve SDS za člana Predsjedništva BiH Gojko Kličković izjavio je danas da je migrantska kriza nastavak ratne politike etničkog čišćenja Srba i potpunog iseljavanja malobrojnog srpskog življa u Federaciji BiH.\n"Ministar bezbjednosti /Dragan Mektić/ bavi se problemima bezbjednosti u Banjaluci, a ne vidi i ne zna šta će sa migrantima koji se dozirano ubacuju i zadržavaju na ovim prostorima, a smještaju se u Federaciji na prostore gdje su se Srbi vratili i žele tu da ostanu", rekao je Kličković na konferenciji za novinare Gradskog odbora Prve SDS u Bijeljini.\nOn je naveo i da je migrantska kriza dozirana i servirana pred opšte izbore koji se u oktobru održavaju u BiH i može znatno da utiče na njihovu pripremu i ambijent za održavanje.\nKličković je pozvao sve Srbe da izađu na izbore i poručio da je to u ovom trenutku patriotski i častan čin, značajan kao i patriotska borba 1992. godine.\nPrema njegovim riječima, Prva SDS na izbore izlazi samostalno na svim nivoima i zalagaće se za efikasno zapošljavanje mladih i zaustavljanje njihovog odlaska iz Republike Srpske.\nKandidat Prve SDS za narodnog poslanika Žarko Radić govorio je na konferenciji za novinare o položaju demobilisanih boraca, ratnih vojnih invalida i porodica poginulih i nestalih boraca, najavljujući borbu ove stranke za ustavnu poziciju ovih kategorija.\n"Između Prve SDS i boračkih kategorija je znak jednakosti, stvaraoci i branioci Republike Srpske moraju imati prava koja su primjenjiva, te posao umjesto socijalnih davanja", rekao je Radić.\nGojko Kličković migrantska kriza\nPredat Graničnoj policiji\nMigrant iz Irana pronađen u Bratuncu\nZabranjen ulazak Prilepinu\nĐokić: Prijetnja po bezbjednost su migranti, a ne ruski književnik\nČubrilović: BiH nije u stanju da pruži migrantima ono što im treba


Održana regionalna konferencija „Kultura u doba pandemije“\nArt 15 априла 2021\nMeđunarodna izložba Hipermoderni Dante otvorena je 14....\nDogađaji 14 априла 2021\n“Prva velika konferencija o solarnoj energiji u...\nDogađaji 13 априла 2021\nSavet bezbednosti Ujedinjenih nacija počeo je u...\nDiplomatija 12 априла 2021\nGrejem Stjuart, ministar za izvoz u Vladi...\nRegionalna konferencija „Kultura u doba pandemije“ realizovana je u organizaciji Ministarstva kulture i informisanja Republike Srbije kao prilika za razmenu mišljenja i najboljih praksi i potencijalno pokretanje inicijativa usmerenih na prevazilaženje izazova usled pandemije koronavirusa.\nNaime, epidemiološke mere radi održavanja zdravlja stanovništva koje su u svim državama uspostavljene su ponajviše onemogućavale da kulturne institucije obavljaju svoje aktivnosti kao pre epidemije.\nNa online konferenciji su učestvovali predstavnici ministarstava kulture regiona, dok su kroz dva panela “Kako je korona ugasila svetla reflektora?!” i “Da li je umetnost pozitivna na Kovid 19?” predstavnici različitih institucija kulture odgovorili na ova pitanja i predložili rešenja. Konferenciji su prisustvovali i ambasadori stranih zemalja u Srbiji, kao i predstavnici kulturnih ustanova različitih zemalja.\nU uvodnom obraćanju, šef Delegacije Evropske unije u Srbiji, Sem Fabrici, rekao je da je EU kroz različite mehanizme i programe obezbedila podršku kulturi: „EU podržava kulturnu produkciju preko raznih mehanizama, a jedan od njih je Kreativna Evropa, uz čiju pomoć se kroz desk KULTURA trenutno u Srbiji sprovodi preko 50 projekata“, rekao je Fabrici i najavio nastavak učestvovanja Srbije u novom ciklusu programa Kreativna Evropa koji će početi u julu sledeće godine. Ambasador je takođe najavio i niz poziva za podršku umetnika koji se bave muzikom, književnošću i prevođenjem, arhitekturom i zaštitom kulturnog nasleđa preko pilot projekta i-Portunus programa Kreativna Evropa. „Radimo na novoj agendi za Zapadni Balkan, koja bi trebalo da stvori nove mogućnosti i pomogne i umetnicima i kulturnim radnicima da pristupe novim tržištima“, poručio je Fabrici i istakao značaj solidarnosti i u sektoru kulture.\nMinistarka kulture i informisanja Maja Gojković izjavila je da je važno razmotriti i osmisliti model regionalnog pristupa u prevazilaženju efekata pandemije u oblasti kulture. „Prvi korak ka tome je da međusobno predstavimo najbolje prakse i najznačajnija iskustva u pogledu mera koje svako od nas u svojoj zemlji preduzima“, istakla je ona. Ministarka je ocenila da su kulturne institucije tokom pandemije shvatile da moraju da promene način rada kako bi obezbedile dugoročni opstanak, i da se zato danas fokus stavljaju na digitalizaciju i nove mogućnosti za kuturnu produkciju, distribuciju i potrošnju.\nAmbasador Francuske u Srbiji Žan Luj Falkoni, istakao je da je 2020. godina bila šok za umetnike jer im epidemiološke mere nisu dozvolile da rade.\nNemački ambasador Tomas Šib poručio je da je očuvanje zdravlja najvažnije u ovom trenutku i dodao da njegova zemlja preko Instituta Robert Koh prati dešavanja u vezi sa virusom korona. Direktorka Italijanskog instituta za kulturu u Beogradu Paola Kordone rekla je da je sektor kulture u Italiji veoma pogođen tokom pandemije dodajući da su prebacili što je više događaja na digitalne platforme, kao što je, na primer, prošle nedelje bila izložba Rafaelovih dela u Rimu i veliko otvaranje sezone opere u Milanskoj skali.\nPredsednik Republike Srbije Aleksandar Vučić sastao se danas sa šefom Delegacije Evropske unije u Srbiji, ambasadorom Semom Fabricijem, sa kojim je razgovarao o ključnim...\nDogađaji 8 априла 2021\nAnticiganizam je posebno istrajan, nasilan, ponavljajući i uobičajen oblik rasizma. Kako bi se preduzele efikasne mere za suzbijanje ovog fenomena, neophodni su bolje razumevanje...\nVesti 7 априла 2021\nEvropska komisija je objavila novi Erazmus+ Opšti poziv za podnošenje predloga projekata za 2021. godinu i time otvorila prvi konkurs u okviru novog Erasmus+ 2021/27 programa. Erazmus+...\nSrbija 6 априла 2021\nDogađaji 2 априла 2021\nPublika i stručni žiri zajedno su izabrali pobednike konkursa „Evropa i ja“ u okviru 11. izdanja Evropskog dnevnika. Takmičenje je i ove godine privuklo...\nDogađaji 26 марта 2021\nBeogradska otvorena škola (BOŠ) u saradnji sa Ministarstvom za ljudska i manjinska prava i društveni dijalog, uz podršku Evropske unije, organiziovala konferenciju za medije i ekspertski...


Ljuma Penov specijalna gošća Hobokena - oradio.rs\nLjuma Penov specijalna gošća Hobokena\nMlada beogradska glumica Ljuma Penov biće specijalna gošća ovogodišnjeg Hoboken internacionalnog filmskog festivalu u Njujorku koji se održava do 5. juna i u okviru kojeg će, u takmičarskom programu, biti prikazan film "Crna Zorica" reditelja Radoslava Pavkovića i Kristine Hadžiharalambus, u kojem Penov tumači glavnu ulogu.\nLjumu je festival izabrao kao jednu od nekoliko mladih i perspektivnih glumaca u usponu, koji će kao specijalni gosti prisustvovati završnoj ceremoniji dodele nagrada, sa brojnim glumcima i filmskim stvaraocima iz Holivuda. "Ljuma Penov je svojom ulogom zaslužila mesto u nekoliko odabranih perspektivnih mladih glumaca", stoji u zvaničnom pozivu festivala.\nJubilarni deseti Hoboken internacionalni filmski festival su američki mediji proglasili za jedan od deset najboljih svetskih filmskih festivala. U takmičarskom programu biće prikazani dugometražni, kratkometražni i dokumentarni filmovi, uglavnom iz SAD. Ovogodišnji dobitnik nagrade za izuzetan doprinos filmskoj umetnosti je poznati glumac Pol Sorvino ("Dobri momci", "Nikson"...).


JOŠ NEMA DOGOVORA O POPISU STANOVNIŠTVA, STATISTIČARI NA SASLUŠANJU U TUŽILAŠTVU\nSjednica Centralnog popisnog biroa, zakazana za 30. mart 2016. godine, odgođena je do naredne sedmice jer još nema saglasnosti o spornim pitanjima, a do njenog održavanja bi, sudeći prema najavama, Tužilaštvo BiH moglo da u svojstvu svjedoka ispita čelnike statističkih institucija.\n- Statističke institucije, iako su intenzivno radile, još nisu postigle saglasnost o spornim pitanjima. I narednih dana biće nastavljene aktivnosti na usaglašavanju unutar i između statističkih institucija uz konsultacije sa ekspertima Međunarodne monitoring misije. Cilj je da rješenja do kojih se dođe budu u skladu sa međunarodnim standardima i Zakonom o popisu stanovništva i stanova u Bosni i Hercegovini 2013. godine ("Sl. glasnik BiH", br. 10/2012 i 18/2013 - dalje: Zakon) - rekli su u Agenciji za statistiku BiH.\nCentralni popisni biro već duže vrijeme ne može da postigne dogovor o jedinstvenom programu za obradu podataka dobijenih popisom koji je održan krajem 2013. godine. Zakonski rok za objavljivanje rezultata popisa je 1. jul 2016. godine, a dogovora nema jer su oprečni stavovi o tome ko su rezidentni, odnosno stalni stanovnici BiH. Federalna strana insistira da budu labavija pravila nego što je propisano Zakonom pa bi taj status dobio znatno veći broj ljudi, odnosno i oni koji godinama žive i rade u inostranstvu, dok RS zahtijeva strogu primjenu Zakona.\nDirektor Zavoda za statistiku RS Radmila Čičković vjeruje da će doći do dogovora i da će BiH na vrijeme dobiti podatke o tome koliko ima stanovnika da bi mogla kreirati planove u raznim oblastima.\n- Mi smo od početka insistirali na tome da se u BiH utvrdi realan broj stalnih stanovnika jer samo ti podaci su validni za adekvatne planove. Na tome ćemo insistirati i dalje - rekla je Čičkovićeva.\nMinistar civilnih poslova BiH i koordinator u Centralnom popisnom birou Adil Osmanović takođe je uvjeren da će rezultati popisa biti objavljeni na vrijeme.\n- Zvaničnici statističkih agencija su održali niz sastanaka pokušavajući da dođu do dogovora o jedinstvenoj metodologiji za objavu rezultata. BiH su i zbog puta ka EU potrebni rezultati popisa - rekao je Osmanović.\nDirektor Federalnog zavoda za statistiku Emir Kremić kaže da predstavnici radnih grupa entitetskih zavoda za statistiku nastoje da dođu do usaglašenog rješenja u vezi sa jedinstvenim programom.\nTužilaštvo BiH je zbog odugovlačenja objavljivanja rezultata popisa pokrenulo istragu kako bi utvrdilo da li u svemu ima elemenata krivičnog djela, jer je popis koštao oko 50 miliona KM. Iz Tužilaštva BiH su upućeni pozivi zvaničnicima entitetskih zavoda za statistiku koji će u narednim danima biti saslušani u svojstvu svjedoka. Kako je potvrđeno u Tužilaštvu ta institucija prikuplja informacije i dokumentaciju, a na tom poslu radi tim u kojem su jedan od najiskusnijih tužilaca i nekoliko istražilaca i saradnika.\n- Upućeni su pozivi i u narednim danima će biti u svojstvu svjedoka saslušani određeni zvaničnici entitetskih i državne agencije, odnosno zavoda za statistiku. Takođe, aktivnosti će se nastaviti i u narednom periodu. Proces popisa stanovništva, koštao je oko 50 miliona maraka, te bi ugrožavanjem ovog procesa, mogla biti pričinjena velika šteta - naveli su u Tužilaštvu.\nU statističkim agencijama nisu željeli da govore o istrazi navodeći da su to pitanja za Tužilaštvo BiH.\nPredstavnici RS smatraju da je pitanje 40 iz popisnice, koje se tiče mjesta rada i školovanja, ključno za određivanje stalnog stanovnika, dok su u FBiH stava da je ovo pitanje nebitno. Ako bi ovo pitanje bilo zanemareno status stalnog stanovnika dobilo bi oko 300.000 ljudi koji godinama žive i rade u inostranstvu. Pojedinci su, na primjer, prema navodima iz popisnica, izjavili da žive u BiH, a da svakodnevno idu na posao ili u školu u Švedskoj.\nIzvor: Vebsajt Glas Srpske, Željka Domazet, 30.03.2016.


ŽIVOTNA PRIČA: Evo šta se desilo sa BALERINOM posle povratka iz Montevidea | Vestinet.rs\nPočetna ŽIVOT\tŽIVOTNA PRIČA: Evo šta se desilo sa BALERINOM posle povratka iz Montevidea\nŽIVOTNA PRIČA: Evo šta se desilo sa BALERINOM posle povratka iz Montevidea\nMilorad Arsenijević Balerina – reprezentacija.rs/promo/kolaž\nZahvaljujući filmu i tv seriji Dragana Bjelogrlića to danas svi znaju. Ipak, sudbina Milorada Arsenijevića, fudbalera koga su zbog gracioznosti sa kojom je igrao nazvali Balerina, malo manje je poznata.\nMilorad Arsenijević Balerina bio je poznati fudbaler i pre odlaska u Montevideo.\nVeć nakon svog prvog međunarodnog meča sa BSK-om – protiv Slovana iz Bratislave, „Politika“ je objavila njegovu sliku i tekst pod naslovom: „Mladi Arsenijević je pravo fudbalsko otkrovenje„.\nEvo kakva je bila sudbina Blagoja Marjanovića – legendarnog MOŠE, nakon povratka iz Montevidea\nSavremenici su Milorada Arsenijevića upamtili kao izuzetno interesantnog čoveka – bio je poliglota – pored srpskog, govorio je i nemački i francuski, a služio se mađarskim, ruskim i rumunskim. Paralelno sa fudbalskom karijerom sve vreme je studirao, bio je savestan i veoma ozbiljan čovek i kažu da nikada nije ni kasnio, ni izostajao sa utakmica. Voleo je fudbal, ali nikada nije želeo da mu od bude zanimanje – želeo je da završi fakultet i postane inženjer.\nFudbaler sa diplomom\nPosle okupacije izvršio je elektrifikaciju jugoslovenske železnice i otvorio Saobraćajni institut.\nBio je dugogodišnji profesor Elektromašinskog, a potom i Saobraćajnog fakulteta. Predavao je osnove elektrotehnike i napisao je zbirku zadataka iz fizike i više naučnih radova.\nMilorad Arsenijević bio je neobična ličnost u još jednom pogledu – verovatno je bio jedan od retkih ljudi koji su dobili orden i u kraljevskoj i u socijalističkoj Jugoslaviji! Naime, Milorada Arsenijevića je kraljevsko namesništvo odlikovalo 1936. ordenom Svetog Save, a zatim je 1972. godine i od Tita dobio Orden zasluga za narod zbog „zalaganja i postignutih uspeha u socijalističkoj izgradnji zemlje“.\nTragična SUDBINA velikog golgetera: Evo šta se desilo sa IVICOM BEKOM posle Montevidea\nČovek koji je stvarao jugoslovenski fudbal\nIpak, Balerina nije mogao da se potpuno odvoji od svoje druge ljubavi – fudbala. Kada je trebalo stvoriti prvu reprezentaciju nove Jugoslavije njega su, zajedno sa Aleksandrom Tirnanićem Tirketom pozvali da bude član selektorske komisije.\nMilorad Arsenijević je na tom mestu, što samostalno, što u timu, bio u tri navrata od 1946. do 1954. godine.\nU tom periodu reprezentacija Jugoslavije je učestvovala dva puta na Olimpijskim igrama 1948. i 1952. i na oba takmičenja osvojila srebrnu medalju. Pod njegovim vođstvom reprezentacija je učestvovala i na Svetskom prvenstvu 1950. u Brazilu.\nMilorad Arsenijević Balerina dočekao je starost – umro je 1987. u 80. godini života i sahranjen je na Bežanijskom groblju u Beogradu bez posebnih počasti.\nI one žele prvenstvo. Udružile se nepriznate države\nfudbalfudbalerJugoslavijaMilorad Arsenijević BalerinaMontevideoreprezentacijaUrugvaj\nUDARNA VEST – PROPALI PREGOVORI U BRISELU: Albanci odbili ključnu obavezu\nDonald Tramp: Bolje je sa Rusijom biti prijatelj nego neprijatelj\nSRAMNO PONAŠANJE! – VUČIĆ ZARAD POLITIČKE KAMPANJE DODATNO UGROZIO ZDRAVLJE DECE OBOLELE OD NAJTEŽIH BOLESTI!


Putin i Rusija rade sve suprotno od Vučića i Srbije: Po Ustavu nepovredivost granica – Nema više cepanja teritorije | WebTribune\nHome SPEKTAR Putin i Rusija rade sve suprotno od Vučića i Srbije: Po Ustavu nepovredivost granica – Nema više cepanja teritorije\nPravo izlaska republika iz Sovjetskog Saveza je bila tempirana bomba, rekao je ruski lider u intervjuu televiziji „Rusija 1“. On smatra da Rusija takve greške treba da izbegne.\nRezultat – republika koja je ušla u sastav SSSR i koja je dobila „ogromna prostranstva ruske teritorije, tradicionalne ruske teritorije“ mogla je izaći iz sastava SSSR, „ne sa onim sa čime je ušla“, već ponevši sa sobom „poklon od ruskog naroda“.\n„Vezano za nepovredivost naših granica i naše teritorije, kao nemogućnost odvajanja naših teritorija – to nije postojalo (u Ustavu), a trebalo je da bude. Nisam to ja smislio, već je tokom rada na amandmanima bilo predloženo oko hiljadu opcija. Predlagali su i građani i članovi odgovarajuće radne grupe“, rekao je Putin.\nPredsednik Rusije je u januaru 2020. godine predložio niz izmena u osnovni zakon zemlje koji će ovaj dokument učiniti usklađenijim sa savremenim potrebama.\nPosle rasprave radne grupe o izmenama Državna duma Rusije je 11. marta usvojila predlog zakona koji je dao Putin. Istog dana predlog je odobrio Savet federacije.\nNakon toga ruski predsednik potpisao je ukaz kojim se nalaže da glasanje o izmenama Ustava bude 22. aprila, ali je ovaj datum kasnije odložen zbog pandemije virusa korona.


Naučnica Zorana Kurbalija Novičić: Vraćam se u Srbiju - Sjajne Vesti\nAutor Nikola Z 25.09.2015 Nema komentara\nDr Zorana Kurbalija Novičić je naučni saradnik zaposlena na institutu za biološka istraživanja „Siniša Stanković“ u okviru Odeljena za genetiku populacija i ekogenotoksikologiju. Bavi se istraživanjima iz oblasti populacione genetike, konzervacione biologije i zaštite biološke raznovrsnosti.\nTrudi se ona da svoje znanje usavrši i oplemeni sa mladim naučnicima pa je boravila na usavršavanjima na Arhus univerzitetu (Danska) i Upsala Univrezitetu (Švedska). Jedan je od osnivača neprofitnog udruženje Fab Inicijativa koja za cilj ima promovisanje nauka iz STEAM (engl. Science, technology, engenering, art, matematics) oblasti među mladima, a aktivno učestvuje u radu IS Petnica.\nZa svoj predani rad nagrađena je, kao i još dvoje naučnika iz Srbije, prestižnom stipendijom „Marija Kiri“ i kao učesnica Noći istraživača provešće dve godine na jednom od najboljih Instituta u Švedskoj na Upsala Univrezitetu, gde će proučavati genetiku sa najboljim naučnicima sveta.\n„… Istraživanja sprovodim na model organizmu, vinskoj mušici, Drosophila subobscura… Radiću na jednom od najboljih Instituta i meriću znanje sa najboljim naučnicima sveta, i jedva čekam da sama „plovim“ te dve godine i ponosna sam što je od 7.000 naučnika iz čitavog sveta, baš moje ime, i ime mojih kolega ušlo na listu“ – zadovoljno priča Zorana.\nSvesna je činjenice da je danas teško biti naučnica u Srbiji, da država nije široke ruke i da sa 0.34 odsto finansiranja projekata iz budžeta Republike Srbije, nije dovoljno pogotovo kada se zna da u našoj zemlji ima 20.000 naučnika koji rade svoja istraživanja uglavnom oslonjeni na budžetsko finansiranje. I pored ovako skromnih sredstava, još uvek se ostvaruju dobri rezultati, publikuju se kvalitetni radovi, poseti se i po neka stručna konferencija pa čak se ode i na kraći studijski boravak.\nAli najvažnije je to da nauka u našoj zemlji definitivno postoji, s obzirom na da su uslovi katastrofalni. Možda će i država da shvati da su finansije problem, da bez njih nema rezultata, i da se mora više ulagati u mlade naučnike jer iza njih stoje rezultati.\nA na pitanje da li planira da se vrati samo se nasmejala …\n„Nikad se ne zna kuda će me put odvesti, ali planiram da se vratim. Srbija je od svih zemalja u regionu lider, u prednosti je, zato želim da se vratim. Tokom te dve godine ću raditi, usavršavaću se, a onda se vraćam da to svoje znanje podelim sa mladima, a to mi je i cilj“, saopštila je naučnica koja će svoje znanje o reciklaciji podeliti sa mladima tokom Noći istraživača u Reciklažnom kvartu u dvorištu Rektorata 25. septembra.\nDve godine će brzo proći a mi se nadamo njenom povratku u njenu i našu Srbiju, gde će svoje veliko i mnogostrano znanje da prenese našim mladim naučnicima.\nBRAVO ZORANA! SJAJNO!\nHvala autoru originalnog teksta: N. Košak\ntop vesti, sjajne vesti, naucnici, institutu za bioloska istrazivanja, sinisa stankovic, genetika, fab Inicijativa, petnica, zorana kurbalija novicic\nNaučnica Zorana Kurbalija Novičić: Vraćam se u Srbiju postavio Nikola Z 25.09.2015


U Podgorici je večeras, u organizaciji pokreta "Sloboda narodu", održan protestni skup povodom 20 godina od NATO bombardovanja sa koga je upućen apel za formiranje nezavisne komisije za utvrđivanje posljedica bombardovanja na zdravlje ljudi.\nU ime pokreta "Sloboda narodu", prisutnima se obratio Boško Vukićević koji je američku Ambasadu nazvao "ambasadom srama".\n"`Sloboda narodu` nikada neće priznati nasilno uguravanje Crne Gore u zločinački NATO savez, jer kako možete biti dio organizacije koja je obezbijedila sebi licencu da ubija nevine, da ubija djecu. NATO je legalizovana zločinača organizacija čija je jedina svrha postojanja ubijanje nevinih", rekao je Vukićević.\nOn je istakao da su to hladnokrvna ubistva zarad novca i moći, pod zastavom neke humanitarne misije.\nVesko Pejak iz narodnog pokreta "Alternativa" pozdravio je sve ratne veterane koji su branili zemlju od NATO agresije 1999. godine.\nOn je naglasio da će uskoro doći dan kada će u Crnoj Gori stajati hiljade ljudi koji će odlučno reći "ne" NATO-u.\n"U ovom momentu dok ja ovo pričam, naši vojnici ubijaju u Avganistanu. U ovom momentu, jedan naš vojnik, a čije ime još ne možemo da saznamo, učestuje u agresiji nad srpskim civilima na Kosovu i Metohiji", rekao je Pejak.\nPoslanik Demokratskog fronta u Skupštini Crne Gore Slaven Radunović rekao je da nikada u Crnoj Gori nije zabilježena ovakva izdaja kakvu su pripremile aktuelne vlastu u Podgorici.\n"Treća godina zaredom je da je jedan bivši Srbin, Predrag Bošković, okrenuo kapu i promijenio se za 180 stepeni i ne dozvoljava da uđemo u kasarnu i položimo vijenac na spomenik stradalim. Ovakva današnja Crna Gora ne treba da postoji, a naša dužnost je da je učinimo boljom", smatra Radunović.\nOn ističe da, osim Mila Đukanovića, i u opoziciji postoje oni koji slično misle kada je u pitanju NATO.\nKoordinator protesta majki sa troje i više djece Željka Savković je naglasila da se ne smiju zaboraviti ni bombe, ni sirene, niti jedna suza majki tokom NATO agresije.\n"Sjećaćemo se svakoga dana i svakoga minuta i podsjećaćemo ih da nisu poželjni ovdje i da nisu trebali da urade šta su uradili i onda kada nas ne bude, to će biti znak da smo svi pomrli", rekla je Savkovićeva.\nČlan pokreta "Sloboda narodu" Duško Ivanović podsjetio je da je kao rezultat bombardovanja NATO alijanske ubijeno 2.000 ljudi, od toga 79 djece.\n"Bačeno je 50 hiljada projektila i 20 hiljada tona eksploziva", podsjetio je on.\nUčesnici protesta su ispred ograde američke Ambasade zapalili svijeće za žrtve stradalih tokom NATO bombardovanja.\nNATO bombardovanje Podgorica\nObilježavanje NATO agresije\nSnažna poruka iz Crne Gore: Srpska Boka ne zaboravlja agresiju\nDvije decenije od agresije


Cvijetin Milivojević: Posle Vučićevog potpisa u Beloj kući – EVO ŠTA ČEKA SRBIJU – VIDEO – OnlineVesti\nby admin September 10, 2020, 3:12 pm 1.7k Views\nNovinar i politički analitičar Cvijetin Milivojević analizira najaktuelniju temu – sporazum u Vašingtonu, o kome javnost u Srbiji malo zna jer režimski mediji lažu ili skrivaju detalje i posledice.\n“Vučić je prvo ponizio Srbiju doniranjem nekoliko miliona dolara kampanji Hilari Klinton protivno volji građana Srbije koji su bili masovno na strani Donalda Trumpa, a sada se ponovo zaigrao u predizbornoj kampanji SAD i sad kao simpatija Trumpa prihvata da potpiše nešto što se direktno kosi sa srpskim nacionalnim interesima.\nNemam ništa protiv autoputa koji povezuje Niš sa Prištinom ili da se izađe na more, ali to trenutno nije prioritet Srbije.\nIpak, koji je interes Srbije da potpiše sporazum u kome se navodi da Izrael prizna Kosovo, da preselimo ambasadu u Jerusalim?!\nDobar deo arapskog sveta ne priznaje KiM, ovim im stavljate prst u oko i pozivate da ga priznaju.\nHezbolah ste u sporazumu označili kao terorističku organizaciju, zameramo se Palestini, Siriji koje nisu priznale Kosovo.\nUz Vučića je bio lažni doktor ekonomije Mali, nesvršeni student srednje škole Čadež i neki Marko Đurić, a nismo imali ni prevodioca.\nAlbanci su potpisali da se Srbija slaže da se Izrael i Kosovo međusobno priznaju. Dakle, Izrael je priznao Kosovo na molbu Vučića!”\nCvijetin je objasnjo da Vučić nije imao ni pravo da potpiše bilo šta jer Srbijom ne vlada Predsednik. “Vučić ne vlada Srbijom već Vlada koje nema, on je uzurpirao vlast i u ime Srbije kleči i ponižava se.\nPočetak i kraj svakog dogovora je Savet bezbednosti, neće proći ništa ako nema tamo saglasnost. Ideš na pregovore za koje ne znaš šta su, ideš da bi ušao u Ovalni kabinet, lažeš da je to najveća čast i da si jedini primljen, a primljeni su i Đinđić i Koštunica.\nPotpuno se slažem sa poređenjem Marije Zaharove, a odgovarali su joj na to i ministri i Vučić koji je vređao.\nMi ne znamo šta je Lavrov stvarno rekao Vučiću nakon toga, tabloidi pišu da mu se izvinjavao a možda je zvao da pita šta je potpisao u Vašingtonu?\nNe mogu Rusi biti veći Srbi od Srba, ako mi potpisujemo Kosovo”, zaključuje Milivojević.\n“Milo je protivno volji naroda uveo zemlju u NATO, završio je taj posao i sad je balast za EU i Ameriku, a izigrao je i Ruse.\nZapad ne bi voleo nasilnu smenu vlasti već mirnu, uz garanciju da se neće menjati kurs CG.\nIgraće se na kartu da je jak DPS, Milo predsednik, pokušaće sa kohabitacijom da bi za neku godinu na velika vrata opet DPS došao na vlast na izborima, ako ne dođe do lustracije.\nI u srpskoj opoziciji mora da postoje 2,3 kolone, ne mogu biti zajedno rusofili i prozapadni građanisti, Crnogorci su imali više kolona.\nBitna je i crkva. Vučićevi tabloidi su o Amfilohiju pisali sve najgore, zvali ga Risto sotona, a isti on je pomogao Milu da pobedi Momira i dođe na vlast, smirivao strasti u narodu za vreme referenduma za nezavisnu CG jer da se on tada politički angažovao kao sada, ne bi CG nikad izglasala nezavisnost.\nTako i u Srbiji može da se pojavi neki povod i ličnost koja će povesti bunt”, zaključuje Milivojević.


Bugajski poručio da borba protiv agenata Kremlja nije borba protiv Rusije - CdM\nBugajski poručio da borba protiv agenata Kremlja nije borba protiv Rusije\nDa bi se osujetile akcije Moskve u Crnoj Gori i regionu, neophodno je da vlade razotkriju partije, firme, medije i nevladine organizacije koje blisko sarađuju sa Kremljom, poručuje američki analitičar Januš Bugajski. Istraživač vašingtonskog Centra za analizu evropske politike ističe da će se Moskva miješati u sve izbore, a da za Srbiju može da se predvidi isti scenario kao i onaj koji se prošle godine uoči izbora desio u Crnoj Gori.\nBugajski objašnjava da strategija stabilizacije regiona mora ići u tri faze: borba protiv destabilizirajućih akcija Kremlja, izgradnja funkcionalnih država i integracija u EU i NATO.\n“Crnogorska i sve ostale vlade u regionu moraju blisko sarađivati sa SAD i Evropskom unijom kroz efikasne regionalne strategije u okviru kojih obavještajci moraju sarađivati i dijeliti informacije, zajednički raditi u domenu sajber bezbjednosti, borbi protiv korucije i kontroli bankovnih računa. Moraju se od strane institucija razotkriti partije, firme, nevladine organizacije i mediji koji blisko sarađuju sa Kremljom”, poručuje Bugajski.\nIstiče da bi bilo dobro pojasniti da se ovdje ne borimo protiv Rusa ili Rusije, već agenata Kremlja.\n“Svakako skrećem pažnju, jer to često čujem, da ne koristimo izraz Rusi jer na taj način samo idemo na ruku Putinovoj retorici da smo rusofobi, što nije tačno. Moramo znati o kome ovdje govorimo, to su agenti Kremlja profesionalci i njihovi pomagači. To nije ruski narod”, objašnjava Bugajski.\nIstiče da se etničke tenzije moraju kontrolisati.\n“Ne smijemo pustiti Bosnu da sklizne u opasne vode, mislim da je novi rat vrlo moguć, jer je etničko pitanje ponovo na agendi. Moskva će se miješati u sve izbore u regionu, a može pokušati i nešto slično u Beogradu što je pokušala na prošlim izborima u Crnoj Gori”, upozorava Bugajski.\nPrema njegovim riječima, u drugoj fazi stabilizacije regiona, koja podrazumijeva izgradnju funkcionalnih država, i SAD i EU moraju igrati ključnu ulogu, ali se moraju pojačati i pojedinačni napori država, posebno u domenu vladavine prava, podjele vlasti i transparentnosti sudskog sistema.\nBugajski navodi da se integracija regiona u EU i NATO može postići u narednih deset godina.\n“EU možda nije idealna struktura za one koji su već članovi, ali za države aspirante obezbjeđuje ekonomski i politički prospertiet. Tvrdim da za region Zapadnog Balkana ovaj put nema alternative. Alternativa je izolacionizam, još veća nesigurnost i sukobi”, kaže američki analitičar.\nUpozorava da i u odnosima EU i SAD ima izazova.\nPrema njegovim riječima, Vašington bi trebalo da izbjegava bilateralne sporazume sa svakom od država Centralne i Istočne Evrope, posebno one koje zanemaruju šire multinacionalne okvire, jer to može da doprinese stvaranju podjela u Evropi, a ide na ruku ciljevima Kremlja.\n“Takođe, projekat Evrope u više brzina može da potisne zemlje Centralne i Istočne Evrope, koje i sada zaostaju za zapadnim evropskim zemljama. Varšava, Budimpešta i ostali u ovom dijelu Evrope jasno su stavili do znanja da oni ne žele da uđu u neku sivu zonu i donji sloj Unije. Bilateralni aranžmani sa Vašingtonom mogu osnažiti ove podjele. Iako Sjedinjene Države treba da se fokusiraju na jačanje NATO a, obnavljanje jakih diplomatskih veza i širenje ekonomskih odnosa sa Centralnom i Istočnom Evropom, vlade ovih zemalja moraju istovremeno izvršavati sve svoje obaveze prema transatlantskim integracijama”, dodaje Bugajski.\nOcjenjuje da nijedna vlada ne može da brani svoj nacionalni suverenitet ukoliko odlučno ne brani svoju nacionalnu bezbjednost.\n“Obaveze svih ovih zemalja prema NATO saveznicima se moraju izvršavati. Da bi ove zemlje bile vidljive za Vašington, moraju finansijski da doprinose NATO-u u skladu sa svojim obavezama, proširuju svoje energetske zalihe i poboljšaju investicionu klimu za američke investitore. Oni treba da dopru do Vašingtona sa novim inicijativama koje donose korist za obije strane, bez obzira da li na ekonomskom planu ili na širokom frontu bezbjednosti. Sve u svemu, obije obale Atlantika moraju da pokažu solidarnost i posvećenost ili ćemo rizikovati da doživimo novo doba nesigurnosti u Evropi”, poručuje Bugajski.\nTagoviintegracije Januš Bugajski Kremlj\nSastanak Novske lista, Biram Bar i Crnogorske: Uz pomoć kolega rješavati probleme\nCrnogorsko iskustvo u procesu pritupanja EU putokaz za BiH\nRegruti ponovo pod crnogorskom zastavom


Izlaganje generalne sekretarke CKCG tokom sastanka lidera mreže „Susjedi pomažu prvi“ u Bugarskoj - Crveni Krst\nIzlaganje generalne sekretarke CKCG tokom sastanka lidera mreže „Susjedi pomažu prvi“ u Bugarskoj\nU periodu od 4-6. juna 2019, u Sofiji, Bugarska, održava se drugi formalni sastanak lidera mreže „Susjedi pomažu prvi“.\nLideri nacionalnih društva iz zemalja jugoistočne Evrope – Crveni krst Albanije, Crveni krst Bosne i Hercegovine, Bugarski Crveni krst, Hrvatski Crveni križ, Mađarski Crveni krst, Crveni krst Makedonije, Crveni krst Crne Gore, Crveni krst Rumunije, Crveni krst Srbije i Slovenački Crveni krst održali su prvi sastanak u maju 2017. godine u Zagrebu kako bi razgovarali o postojećoj saradnji i definisali potencijalne oblasti subregionalne saradnje u budućnosti, dok je mreža formalizovana na Evropskoj konferenciji u Almatiju, Kazahstan, 2018. godine.\nCilj mreže je osnaživanje saradnje među nacionalnim društvima uz korišćenje najbolje prakse Međunarodne federacije društava Crvenog krsta i Crvenog polumjeseca (MFCK) i Međunarodnog komiteta Crvenog krsta (MKCK) i nacionalnih društava, naročito u oblasti priprema i odgovora na krize i nesreće. U okviru mreže, nacionalna društva su posvećena poboljšanju kvaliteta pripreme i odgovora na krize i poboljšanju postojeće saradnje u oblastima od zajedničkog interesa za sva nacionalna društva.\nTokom sastanka u Bugarskoj, mreži su pristupila i nova nacionalna društva – Crveni krst Kipra i Crveni krst Poljske, dok su kao posmatrači mreže predstavljeni Crveni krst Slovačke, Crveni krst Italije i Crveni krst Češke.\nPored diskutovanja o trenutnim izazovima, pripremama za predstojeće statutarne sastanke u Ženevi i definisanja eventualnog zajedničkog istupanja, tokom sastanka u Bugarskoj, generalna sekretarka Crvenog krsta Crne Gore, Jelena Dubak, kao predsjedavajuća Grupe za implementaciju obaveza sa posljednje Evropske konferencije (Almati, maj 2018), predstavila je „Obaveze iz Almatija“. Generalna sekretarka je tokom svog izlaganje podsjetila na obaveze iz Almatija koje su prihvatila sva nacionalna društva i čiji je poseban fokus na migracije, koordinaciju i održivost, plan za njihovu promociju i implementaciju, ali i predstojeće korake koje će Grupa za implementaciju, ali i sva nacionalna društva preduzeti kako bi se definisane obaveze ispunile do naredne Evropske konferencije.\nSastanku u Sofiji prisustvuje oko 40-tak predstavnika nacionalnih društava, MFCK i MKCK.\nPored generalne sekretarke, sastanku prisustvuje i Milena Šćekić, saradnica za migracije.\nHomeNovostiIzlaganje generalne sekretarke CKCG tokom sastanka lidera mreže „Susjedi pomažu prvi“ u Bugarskoj Top of Page


Foto: Ilustracija | Savjet ministara usvojio odluku o 4G mreži\nMirsada Lingo Demirović 11.03.2019 15:23\nSARAJEVO – Svaki telekom operater za 4G mrežu moraće da izdvoji 17,5 miliona KM u pet jednakih rata od 2019. do 2023. godine kao i za period trajanje dozvola, odlučilo je danas Vijeće ministara BiH.\nKako je objasnio predsjedavajući ove institucije Denis Zvizdić budžet institucija BiH po ovom osnovu primiće 300,8 miliona KM, odnosno 23,7 miliona KM godišnje.\nPrema odluci koju je usvojilo Vijeće ministara u narednih godinu dana 60 posto naseljene teritorije BiH biće pokriveno 4G mrežom, a u narednih pet godina telekom operateri su dužni da osiguraju pokrivenost 90 posto teritorije.\nPredrag Kovač, direktor Regulatorne agencije za komunikacije (RAK), pojasnio je da će 4G mreža kod svih operatera biti uspostavljena u narednih pet godina te da su tri telekom operatora u BiH spremna za implementaciju ove mreže. Kako kaže, prvi put se ide sa pokrivanjem teritorije za razliku od ranijeg pokrivanja stanovništva. Zvizdić je na konferenciji za medije rekao da su ministri na sjednici usvojili i prijedlog Sporazuma o smanjenju cijene usluga rominga u javnim mrežama mobilne komunikacije u zemljama Zapadnog Balkana. Pojasnio je da su telekom operateri u konačnici pristali da se Sporazum o smanjenju cijena rominga implementira od 1. jula 2019. godine te da je prijedlog Sporazuma u javnim mrežama mobilne komunikacije u zemljama Zapadnog Balkana upućen Predsjedništvu BiH.\n"Potpisnik sporazuma u ime BiH bit će zamjenik ministra prometa i komunikacija BiH na digitalnom samitu u Beogradu koji će biti 4. i 5. aprila", rekao je Zvizdić. Ističe da će cijene rominga bit smanjene u prvoj fazi za 80 posto dok će 2021. one u potpunosti biti ukinute na Zapadnom Balkanu, te da će se nakon toga pristupiti regulisanju rominga sa zemljama Evropske unije.\nŠto se tiče principa na kojem će bit formiran novi saziv vlasti, Zvizdić je rekao da se ti principi usaglašavaju, a da će sastanak delegacija bit održan poslije službenog puta na koji idu članovi Predsjedništva BiH. Ponovio je kako MAP nije političko pitanje već pitanje vladavine prava te da BiH ovaj put bira između vladavine zakona i anarhije. Kako kaže, Nacrt godišnjeg nacionalnog programa BiH 2018-2019. godine za NATO opet je skinut sa dnevnog reda na zahtjev ministara iz RS, kao i odluka o početku rada Državnog zatvora u Vojkovićima, te da je tu problem kadrovska rješenja.*\nSavjet ministara BiH 4G


U Lebanu danas održana 8. sednica Opštinskog veća – Info Centar Juga\nU Lebanu danas održana 8. sednica Opštinskog veća\nU Lebanu je danas održana 8. sednica Opštinskog veća a jedna od glavnih tačaka bila je usvajanje Lokalnog akcionog plana zapošljavanja za 2021. godinu.\nPredsednik opštine Lebane, Ivan Bogdanović kaztao je da Lokalni akcioni plan opština Lebane donosi od 2013. godine usklađujući ga sa budžetom i realnim mogućnostima realizacije. Ovaj plan je vrednosti 12 miliona dinara, od čega lokalna samouprava usmerava iznos od 5, a Nacionalna služba za zapošljavanje 7 miliona dinara. Na ovaj način rešava se problem nezaposlenosti otvaranjem novih radnih mesta kroz razne programe.\nVećnici su na ovoj sednici usvojili i Izveštaj o radu opštinskog veća u 2019. godini, a kako je rečeno ovaj izvršni organ vlasti je te godine rešio 448 zahteva, održao 19 sednica i usvojio jedan program razvoja. Usvojen i Predlog plana javnih nabavki za ovu godinu, a tom prikom rečeno je da se on mora bazirati na stvarnim potrebama i prioritetima.\nNa današnjem zasedanju Opštinskog veća izglasane su i Odluke o finansijskoj pomoći za jedno lice koje je pretrpelo štetu od požara, jednoj porodici za postupak vantelesne oplodnje i novčana pomoć za jedno lice iz Bačavine.\nSnimak 8. sednice Opštinskog veća možete pogledati u prilogu:\nOpština Medveđa potpisala Sporazum o saradnji sa Opštinom Bogatić\nSva domaćinstva u lebanskom selu Drvodelj od sinoć imaju struju\nBujanovac Društvo Vesti\nInfo sesije o pozivu za dodelu sredstava za podršku romskoj zajednici\nU leskovačkoj Kovid bolnici 165 pacijenata, dvoje preminulo, jedan upućen za Kruševac a 135 na kiseoniku\nLebanski policajci sprečili nasilnika da izvrši samoubistvo


Web stranica Vlade TK - Realizacija programa zapošljavanja nezaposlenih mladih ljekara\nRadi se o projektu programa zapošljavanja Ministarstva zdravstva Tuzlanskog kantona kojim je trebalo biti obuhvaćeno 60 mladih ljekara za šta je sredstva izdvojila Vlada TK.\n„Mi smo još krajem 2015. godine, prilikom izrade Finansijskog plana Zavoda zdravstvenog osiguranja, a imajući u vidu da se na evidenciji Službe za zapošljavanje nalazi oko 80 mladih ljekara, izradili strateški plan kojim bi smo kao Vlada, a putem Zavoda zdravstvenog osiguranja obezbjedili neophodna finansijska sredstva za plate tih ljekara. Obzirom da je 20 ljekara dobilo posao putem federalnog programa zapošljavanja, na evidenciji Službe je ostalo još njih 60, za koje smo mi planirali potrebna sredstva" rekao je ministar Hadžiefendić i dodao da su se na Javni poziv Zavoda zdravstvenog osiguranja za prijem ljekara prijavile sve javne zdravstvene ustanove sa područja našeg kantona izuzev domova zdravlja u Tuzli, Gradačcu i Gračanici.\n„Obzirom da se tri velika doma zdravlja uopšte nisu prijavila na ovaj javni poziv na evidenciji Službe za zapošljavanje je ostalo još dvadesetak mladih ljekara. Kako bi smo još jednom ih potakli da se prijave i prime mlade doktore, mi smo jučer donijeli zaključak da Poziv produžimo još neko vrijeme, i ja se iskreno nadam da će se i ova tri doma zdravlja javiti i omogućiti upošljavanje ovih mladih ljudi" rekao je ministar Hadžiefendić.\nPriliku za rad u struci na ovaj način dobila je, između ostalih i Vera Vrbljanac, doktorica medicine kojoj je ovo prvo zapošljavanje nakon nekoliko godina provedenih u traženju posla.\n„Ovim projektom ja sam zaista zadovoljna što nam je pružena šansa prvenstveno da zasnujemo radni odnos i pokažemo svoje sposobnosti i da nam je data prilika da radimo. Ja sam zadovoljna svim ovim", rekla je mlada doktorica Vrbljanac.\n„Ja bih se ovom prilikom zahvalio Vladi Tuzlanskog kantona i ministru Hadžiefendiću što su nam omogućili da se u ovim teškim vremenima uspijemo zaposliti. Samo riječi hvale imam za ovu inicijativu i nadam se da će i naše ostale kolege uspjeti naći zaposlenje u nekoj od zdravstvenih ustanova", rekao je mladi ljekar Alen Tvica.\nMinistar Hadžiefendić ovom prilikom je istakao da je ovo jedinstven projekat koji se realizira u našoj zemlji, a prvenstveni cilj je omogućiti pravovremeno zapošljavanje mladih ljekara, od kojih se očekuje da u narednom periodu prođu sva neophodna profesionalna usavršavanja i specijalizacije. Obezbjediti mladi stručni kadar javnim zdravstvenim ustanovama i dati poticaj za zapošljavanje mladih doktora medicine koji se nalaze na evidenciji Službe za zapošljavanje Tuzlanskog kantona nije nepoznata priča no ovo je prvi put da se ista i konkretizuje.\n„Mi u narednim godinama očekujemo da znatan broj ljekara, studenata prvih generacija Medicinskog fakulteta u Tuzli, ispuni uslove i ode u zasluženu penziju. Kako bi smo spremni dočekali taj momenat, odnosno kako u tom momentu naše zdravstvene ustanove ne bi ostale bez neophodnih medicinskih stručnjaka, sada je prilika da primimo mlade ljekare, koji će se u narednom periodu pripremiti i stručno usavršiti da naslijede svoje starije kolege" objasnio je ministar Hadžiefendić.


Vučić: Od novembra veće penzije za sve, za najmanje devet odsto - Knjaževačke novine\n– Značajno uvećane, svima za najmanje devet odsto, veće nego ikada ranije. Mislim da će biti zadovoljni, mogu da očekuju povećanja i sledeće godine ako budemo radili ovako dobro – rekao je Vučić novinarima posle obilaska Vojno-tehničkog instituta u Beogradu.\n– Penzioneri su za to najzaslužniji i podneli su najveći teret da bismo imali najveći rast u regionu – istakao je on. Vučić je i da nezaposlenost za Srbiju više nije toliki problem, upozorivši da će sada biti problem nedostatak radne snage.\nTagoviAleksandar VučićEkonomijaPenzijePlatePredsednik Vučić\nPosao za 21 mladih u Knjaževcu\nTri knjaževačke firme, koje su proteklih 6 meseci u svojim pogonima testirale švajcarski metod obuke na…\nBilo je najavljeno da će reforma sistema plata u javnom sektoru u Srbiji, bar u nekim…\nSamo napred i Vucic do pobede na predstojecim izborima koji dolaze veoma brzo.\nAleksandar Vucic je jedan od najboljih ako ne i najbolji drzavnik kojeg je Srbija u poslednjih 20tak godina imala. Velika podrska predsedniku Srbije da izdrzi sve napore i da vec jednom resimo problem Kosova. Samo napred predsednice i do pobede.


Analiza uzoraka krvi na koronavirus (ilustracija)\nU Srbiji je registrovano 785 slučajeva obolelih od koronavirusa, 44 više nego juče i to je drugi dan zaredom da broj novih slučajeva opada. Od posledica koronavirusa preminule su još tri osobe, ukupan broj žrtava je 16. 62 osobe su na respiratoru.\nEpidemilog Predrag Kon rekao je da su preminuli jedna žena (1939.) u Kliničkom centru Vojvodine, muškarac (1974.) u Kliničkom centru Srbije i muškarac (1948.) u bolnici "Dragiša Mišović", i da su svo troje bili hronični bolesnici.\n"Primećuje se da je u poslednja dva dana opadao broj pozitivnih, što ne može da bude loše, ali ne smemo se zavaravati – ovo je možda samo kratak predah", rekao je Kon i dodao da je situacija bolja nego što je 25. dana epidemije bila u Italiji.\nUpozorio je da je u Beogradu 65 odsto pacijenata obolelih od Kovida 19 starosti između 25 i 55 godina i da ih je najviše u radno aktivnom dobu.\nVojni sindikat Srbije saopštio je da im se javlja sve veći broj pripadnika\nVojske, zabrinutih zbog nedostatka zaštitnih sredstava, pre svega maski i rukavica, kao i dezinfekcionih sredstava. Često se dešava da jednu masku i jedan par rukavica koriste više dana, navodi se u saoptenju sindikata i upozorava da će vojska ostati desetkovana, ako se nešto ne preduzme.\nNa Beogradskom sajmu je smešteno 33 pacijenata sa lakšom kliničkom slikom, a o njima brine 10 lekara i 25 medicinskih sestara, rekao je za RTS državi sekretar u Ministarstvu zdravlja Berislav Vekić.\nEpidemiolog i član Kriznog štaba Predrag Kon rekao je da je privremena bolnica na sajmu najbolje moguće rešenje i da bi sve ostalo "bila greška".\nZamenica direktora Instituta "Batut" Darija Kisić Tepavčević rekla je u petak da još nema potrebe za smeštajem pacijanta na Sajam jer zdravstveni sistem ima dovoljno kapaciteta da ih zbrine, ali je direktor Infektivne klinike Goran Stevanović potom naglasio da se pacijenti smeštaju na Sajam kako bi se osiguralo da poštuju samoizolaciju jer druge garancije nema.\n"Pobuna" u karantinu na Košutnjaku\nKako prenosi TV N1, građani koji su u karantinu u Košutnjaku, koji su stigli avionom iz Londona pre nekoliok dana, pobunili su se jer još uvek nisu dobili rezultate testova na koronavirus, a testirani su u\nNa snimku koji je objavila N1 vidi se kako su građani izašli iz smeštaja, nakon čega je intervenisala žandarmerija i vratila ih u karantin. Navodno im je obećano da će uskoro dobiti informaciju šta je sa rezultatima testova.\nU Srbiji je na snazi vanredno stanje. Svim građanima je zabranjen izlazak od 5 popodne do 5 ujutru radnim danima i od 3 popodne do 5 ujutru vikendom.\nPredsednik Srbije Aleksandar Vučić izjavio je u nedelju uveče za TV Prva da je narende nedelje moguća potpuna zabrana kretanja od 24 sata ako građani ne promene ponašanje.\nOn je rekao da će to podrazumevati da se ne ide ni u prodavnicu, a na pitanje kako će to da funkcioniše odgovorio da "ne zna i da razmišlja o tome svaki dan".\nVučić je najavio da će u narednih sedam dana biti omogućeno da se dnevno testira i do 3000 ljudi, a da će do 8. ili 9. aprila biti napravljena laboratorija za te svrhe.\nPremijerka Ana Brnabić je ranije najavila da će testovi na Kovid 19 ubuduće biti obrađivani ne samo u Institutu "Torlak", već i u nekoliko drugih laboratorija u Srbiji.\nDo sada su na koronavirus testirane ukupno 2462 osobe.\nUhapšen zbog širenja lažnih vesti\nPripadnici MUP uhapsili su 57-godišnjeg N.S. iz Beograda zbog postojanja osnova sumnje da je izvršio krivična dela izazivanje panike i nereda, ometanje pravde i sprečavanje službenog lica u vršenju službene radnje.\nPostoje osnovi sumnje da je N. S. na društvenoj mreži Fejsbuk objavio snimak u kome iznosi lažne vesti, kao i da je pretio javnom tužiocu i policajcima.


Vesić podneo Krivičnu prijavu protiv Đilasa, Šolaka, Ćosica i ostalih… - MAČVANSKI INFO\nJuče sam Prvom osnovnom javnom tužilaštvu u Beogradu podneo krivičnu prijavu protiv Dragana Đilasa, Dragana Šolaka, Aleksandre Subotić, Jugoslava Ćosića kao i advokata N1 Srđana Ćirovića i Tomaža Jeločnika.\nProtiv okrivljenih Jugoslava Ćosića, Srđana Ćirovića i Tomaža Jeločnika podneo sam krivičnu prijavu jer su izvršili krivično delo lažno prijavljivanje iz člana 344. stav 1. Krivičnog zakonika Republike Srbije a protiv okrivljenih Dragana Đilasa, Dragana Šolaka i Aleksandre Subotić da su izvršili krivično delo lažno prijavljivanje u podstrekavanju iz člana 334. stav 1. Krivičnog zakonika Republike Srbije.\nU krivičnoj prijavi navodim da su okrivljeni 27. juna 2019. godine objavili na svojoj privatnoj televiziji da su podneli protiv mene krivičnu prijavu jer sam javno objavio njihovo uputstvo novinarima N1 kako da napadaju Grad Beograd i mene lično. Okrivljenu su to učinili jer Grad Beograd od kompanija Dragana Šolaka traži da plate korišćenje javnih dobara u vlasništvu svih građanki i građana Beograda što on odbija. U krivičnoj prijavi sam naveo da je njihova prijava protiv mene “potpuno neosnovana i usmerena isključivo ka mom zastrašivanju, diskreditovanju i umanjenju svega što sam postigao u privatnom poslu” kao i da je način objavljivanja na njihovoj privatnoj televiziji N1 predstavlja klasičan primer zloupotrebe novinara i javnog glasila u privatne svrhe”.\nSkrenuo sam pažnju tužilaštvu da motive za podnošenje krivične prijave protiv mene treba tražiti u činjenici da su okrivljeni Dragan Đilas, Dragan Šolak i Aleksandra Subotić frustrirani zato što javno ukazujem na njihove zloupotrebe, malverzacije i afere kao i da ova lica protivzakonito koriste televiziju N1 i njene novinare da vrše pritisak na mene kako bih prestao da ih optužujem.\nNadam se da će Tužilaštvo učiniti sve da spreči da okrivljeni Dragan Šolak i Tomaž Jeločnik pobegnu u Sloveniju kao i da okrivljeni Jugoslav Ćosić ponovo ne pobegne u Australiju odakle je bio prinuđen da se vrati iz razloga koji su poznati kako njemu, tako i meni.\nNastaviću da iznosim u javnosti dokaze o tome kako Šolak pokušava da, zloupotrebljavajući televiziju N1 u kojoj je suvlasnik, dobije poslovne privilegije odnosno da ne plati korišćenje javnih dobara koje pripadaju Gradu Beogradu. Nastaviću da govorim o tome kako je Šolakova televizija N1 čitav dan, 27. juna 2019. zloupotrebljavajući zakon emitovala laži o meni, a da su pri tom odbili da objave moj odgovor na šta su bili obavezni prema Zakonu o javnom informisanju. Ukazaću, takođe, kako Dragan Šolak koristi televiziju N1 da na društvenim mrežama sponzoriše laži koje o meni iznose moji politički protivnici.\nO zloupotrebama javnog glasila N1 i novinara koji rade u ovoj medijskoj kući od strane Dragana Šolaka obavestiću narednih nedelja strane suvlasnike ove televizije, REM kao i nadležne institucije Evropske unije.


Saopštenje za javnost povodom Međunarodne konferencije o starenju u Lisabonu, septembar 2017. godine\nZamjenik ministrice za ljudska prava i izbjeglice Bosne i Hercegovine Predrag Jović prisustvovao je Međunarodnoj konferenciji ministara pod nazivom „Stabilno društvo za sve generacije sa fokusom na duži životni vijek“, koja je održana u Lisabonu od 20. do 22. septembra u organizaciji Ekonomske komisije za Evropu Ujedinjenih naroda (UNECE) i Ministarstva rada, solidarnosti i socijalne sigurnosti Portugala.\nCilj Konferencije je bio sastanak ministara sa predstavnicima međunarodnih organizacija i civilnog društva, a kako bi razmijenili pozitivna iskustva o implementaciji Madridskog međunarodnog akcionog plana o starenju (MIPAA), sa naglaskom na zaštitu interesa starih osoba i uživanja prava koja im pripadaju.\nAktuelne teme su bile isticanje povećane svijesti nosioca političkih funkcija, predstavnika medija i civilnog društva, kao i javnosti po pitanju starenja društva, te šire priznavanje i shvatanje doprinosa starih osoba u ukupnom ekonomskom razvoju svake države.\nNa skupu je potpisana i Deklaracija ministara kojom su učesnici potvrdili svoje aktivno zalaganje na ispunjenju ciljeva Regionalne strategije o implementaciji Madridskog međunarodnog akcionog plana o starenju, a koja predstavlja uspješan nastavak ranije potpisanih deklaracija u Berlinu (2002.), Lionu (2007.) i u Beču (2012. godine).\nU okviru održanih panel diskusija, učesnicima su se obratili predsjednik Republike Portugal H.E. Marcelo Rebelo de Sousa, zatim Jose Antonio Vieira da Silva, Ministar rada, solidarnosti i socijalne sigurnosti Portugala, ministri Austrije, Moldavije, Češke, Njemačke, Rusije, Francuske, Srbije, te brojni predstavnici međunarodnih organizacija, evropskih univerziteta i civilnog društva.


Samo je Kurti bio protiv dogovora u Vašingtonu - Politika - Dnevni list Danas\nPočetna » Politika » Samo je Kurti bio protiv dogovora u Vašingtonu\nSagovornici Danasa o zahtevima iz Prištine da se preispitaju postignuti sporazumi sa Beogradom\n0Piše: Miloš D. Miljković 14. januara 2021. 09.13 Izmenjeno: 09.14\nTo ocenjuje za Danas istraživač i saradnik Instituta za političke studije Mladen Lišanin, koji komentariše izjavu v. d. kosovskog predsednika Vjose Osmani, da nakon što administracija Džoa Bajdena dođe na vlast u SAD, u Prištini treba da insistiraju na razmatranju i preispitivanju sporazuma sa Beogradom, potpisanog za vreme vladavine Donalda Trampa.\n– Bajden će imati interesa da revidira razne politike, ali će one biti vezane za globalno važnije pitanja, kao što su klimatske promene, Iranski nuklearni sporazum, slobodna trgovina i odnosi sa Kinom. Fokus će biti na tome. Kada je reč o jednoj relativno manje bitnoj seriji sporazuma, kakvi su ovi potpisani između Beograda i Prištine, a prevashodno pod pokroviteljstvom Evropske unije, Vašington nema direktnu nadležnost da tu nešto menja. On može na tome da radi, ali ne može jednostranim aktom da poništi postignute sporazume – objašnjava Lišanin.\nOn dodaje da Vašington nema ni interesa da svoje, prema njegovoj oceni, skromne diplomatske kapacitete, kako se to pokazalo poslednjih godina, troši na teme koje mu nisu od vitalnog interesa.\nPrema Lišaninovom viđenju, ključni razlog za takvu izjavu Vjose Osmani je to što se u februaru spremaju izbori na Kosovu.\nIstovremeno, on dodaje da nije sasvim neopravdana nada kosovske političke elite da bi moglo da dođe do nekih promena, više u pristupu nego u konkretnoj politici u slučaju nove američke administracije.\n– Oni su trenutno zaokupljeni domaćim problemima, kao što vidimo poslednjih dana i to verovatno nije baš jako ohrabrilo političare u Prištini, jer što Amerika bude usredsređenija na sebe, imaće manje kapaciteta da se bavi drugim regionima, a posebno Balkanom, koji definitivno više nije prioritet. Ali, istovremeno, vidimo i po nekim personalnim rešenjima u novoj administraciji da će tu biti ljudi koji su i u prošlosti imali fokus na Balkan. Ne bi bilo neočekivano da se više pristup nego konkretna politika u neku ruku promeni na štetu Beograda, a u korist Prištine – navodi Lišanin.\nIpak, on ne očekuje da će to biti naročito radikalno, barem ne u prvoj polovini predsedničkog mandata Džozefa Bajdena.\nFatmir Šeholi, politički analitičar iz Prištine, kaže da nijedan lider nijedne albanske političke stranke, izuzev predsednika Samoopredeljenja Aljbina Kurtija, nije za preispitivanje sporazuma u Vašingtonu.\n– V. d. predsednika Kosova Vjosa Osmani ima minornu ulogu u smislu podrške u narodu da bi mogla išta da promeni, ali sada koristi aktuelnu v. d. funkciju da se oglašava više zarad neke šake glasova nego što zaista veruje da se međunarodni sporazumi mogu preispitivati. Ne zaboravimo da je deo tog Vašingtonskog sporazuma bilo i priznavanje Kosova od strane Izraela. Zato podvlačim da albanski politički i institucionalni lideri moraju biti veoma oprezni sa izjavama koje nisu u skladu sa međunarodnim sporazumima – naglašava Šeholi.\nPodsetimo, Vjosa Osmani izjavila je za BIRN Kosovo da veruje da su delovi Vašingtonskog sporazuma štetni, te da smatra da treba razgovarati i o delu sporazuma iz Brisela 2015. godine, zbog Zajednice srpskih opština.\n– Moramo da sednemo i razgovaramo sa timom američkog predsednika Bajdena, da vidimo šta oni misle o onim pitanjima koja su dogovorena kao obećanja, a ne kao sporazum – rekla je Osmani.\nPalmer: Bajden će imati isti pristup\nSpecijalni izaslanik američkog državnog sekretara za Zapadni Balkan Metju Palmer izjavio je da od buduće kosovske vlade nakon februarskih izbora sledećeg meseca očekuje da „proceni pristup dijalogu“ sa Beogradom, prenosi Beta. Palmer je u intervjuu Radio-televiziji Albanije rekao da će administracija novoizabranog predsednika Bajdena i dalje imati isti pristup Balkanu, „stabilan i kontinuiran“, kao i sve prethodne administracije.\nAljbin Kurti, Fatmir Šeholi, Mladen Lišanin, Vašingtonski sporazum, Vjosa OsmaniBeograd


Dodik: 27. januar ostaje da trajno svjedoči o monsturoznom zločinu nad nevinim ljudima | Argumenti\nNaslovna Uncategorized Dodik: 27. januar ostaje da trajno svjedoči o monsturoznom zločinu nad nevinim...\nSrpski član i predsjedavajući Predsjedništva BiH Milorad Dodik istakao je da je Međunarodni dan sjećanja na žrtve holokausta, 27. januar, veoma značajan datum u istoriji čovječanstva koji ostaje da trajno svjedoči o monstruoznom genocidu koji su počinili fašisti i njihovi pomagači u Drugom svjetskom ratu.\n– Oslobađanjem zloglasnog logora Aušvic 27. januara 1945. slobodarski narod, među kojima su u značajnoj mjeri učestvovali i Srbi, izvojevao je veliku bitku protiv fašista i zločinaca, ali i suočio se sa svim strahotama genocida u kojem su ljudi gubili život samo zato što su druge vjere, nacije ili rase – istakao je Dodik.\nOn je naglasio da pokušaj istorijskog revizionizma predstavlja relativizovanje zla i skrivanja istine.\n– Nikada ne smijemo i nećemo dozvoliti da se istorija prekraja i da falsifikati postanu istina. Zadatak svih nas je da generacije koja dolaze nastave to svjedočenje, jer je to naš dug prema žrtvama genocida koji su počinili fašisti u Drugom svjetskom ratu – istakao je Dodik.\nDodik je rekao da je dio te tragične istorije obuhvatio i prostor bivše Jugoslavije, BiH i današnje Republike Srpske, sa ogromnim brojem žrtava među kojima je najviše bilo Srba i Jevreja, nad kojima je izvršen genocid koji je podrazumijevao sistematsko uništavanje muškaraca, žena, djece i staraca.\n– Zločin koji se dogodio narodima koji su bili žrtve nacističkog progona tokom Drugog svjetskog rata najmračniji je dio savremene ljudske istorije koji mora ostati u sjećanju svih nas, jer se u njemu ogleda tragedija svakog pojedinca bez obzira na nacionalnu, vjersku ili rasnu pripadnost – poručio je Dodik.\nOn je ukazao da se ljubav prema sopstvenom narodu ne smije ispoljavati kroz mržnju prema drugim narodima, a pogotovo ne način na koji su to činili fašistički i nacistički režimi, saopšteno je iz Kabineta srrpskog člana i predsjedavajućeg Predsjedništva BiH.\n– Naša budućnost treba da se zasniva na osudi svakog zlodjela i iskazivanju dužnog pijeteta prema svim nevinim žrtvama zločinačke fašističke i nacističke ideologije sa jasnom željom da ona više nikada ne oživi – poručio je Dodik.\nCvijanovićeva sa Itoom: Srpska u mogućnosti da organizuje imunizaciju stanovništva\nĆorić: Dodik jasno ukazao na probleme, ali i odgovorne\nTegeltija: Pred članovima CIK-a napor da dokažu svoj legitimitet\nVidović: Vlada upućuje predsjednici još dvije uredbe sa zakonskom snagom


Poznato ime novog predsjednika GO SDA Bihać? - mojusk.ba\nPredsjedništvo SDA zadužilo je kantonalne odbore Stranke da u roku od dva mjeseca razriješe općinske izvršne odbore SDA i uvedu povjereništva u općinama u kojima nije zadržana pozicija načelnika općine/grada i u kojima je istovremeno lista SDA osvojila manji broj mandata u odnosu na prethodne lokalne izbore.\nKao što je primijetno, tri od sedam navedenih općina/gradova nalaze se u Unsko-sanskom kantonu, pa je i više nego evidentno da su u centrali SDA nezadovoljni radom općinskih organizacija stranke u Bužimu, Bihaću i Ključu.\nIako su mediji nedavno objavili kako će Hadis Jusić biti novi predsjednik SDA Bihać, pojavilo se novo ime.\nKako nezvanično doznaje mojusk.ba novi predsjednik GO SDA Bihać bi trebao biti Salih Dedić aktuelni ministar finansija u Vladi Unsko-sanskog kantona.\nOdluka predsjedništva ove stranke da se uvedu povjereništva u Bihaću, Bužimu i Ključu otvorile su prostor za dodatna unutrašnja previranja,a da li će izbori u organizacijama Ključ, Bužim i prije svega Bihać imati uticaja na više nivoe vlasti ostaje nam da vidimo u narednom periodu.


Riberi: "Znao sam da će Ozil da promaši penal!" - Sportske.net\nRiberi: "Znao sam da će Ozil da promaši penal!"\nZvanično treći najbolji fudbaler planete rekao je kako je predosetio da će Nojer biti uspešniji u suočavanju sa Ozilom prilikom izvođenja jedanaesterca.\nIako je Arsenal u prvom delu meča bio znatno bolji i opasniji protivnik sve do isključenja golmana Ščešnog, nakon tog momenta, sve se promenilo, Bajern je uspostavio svoju dominaciju i došao do važne pobede.\nSve je moglo biti drugačije da su 'Tobdžije' povele sa 1:0 posle jedanaesterca Mesuta Ozila, ali je ipak uspešniji bio golman Nojer.\nToga je svestan i Frank Riberi, koji nije igrao zbog povrede, ali tvrdi da je osetio da će čuvar mreže Bajerna biti uspešniji od prve zvezde Arsenala prilikom izvođenja pomenutog penala.\n"Arsenal je igrao dobro i nije nam bilo lako u prvih desetak minuta."\n"Uoči jedanaesterca rekao sam da će Nojer odbraniti. Verovao sam u njega i on je uspeo. On je verovatno najbolji golman na svetu."\n"Imam odličan osećaj u vezi revanša, i moguće je da ću tada biti na terenu." - objasnio je Riberi.\nSusret između Bajerna i Arsenala na 'Alijanc areni' na programu je 11. marta, a pred 'Tobdžijama' biće težak zadatak, mada su oni prošle sezone uspeli da slave sa 0:2 na ovom stadionu, ali to nije bilo dovoljno za prolaz dalje.


EXPRES VESTI - Trener fudbalera Rome Rudi Garsija: "Neću podneti ostavku"\nTrener fudbalera Rome Rudi Garsija: "Neću podneti ostavku"\nTrener fudbalera Rome Rudi Garsija rekao je danas da neće podneti ostavku uprkos lošim rezultatima ekipe u poslednje tri utakmice.\nRoma je u nedelju na svom terenu izgubila u prvenstvu od Atalante sa 0:2, a prošle nedelje od Barselone sa 1:6 u Ligi šampiona. Takođe, 21. novembra, Roma je odigrala nerešeno sa Bolonjom, pa je sada četvrta na tabeli Serije A.\n"Neću se predati. Ljut sam i razočaran i moramo da se borimo kako bismo izašli iz ove situacije. Moramo da ostanemo složni, igrači ne smeju da izgube samopouzdanje. Još možemo da budemo ista Roma sa najboljim napadom u Seriji A", rekao je Garsija, preneo je Korijere delo Sport.\n"Boriću se, daću Romi svoje srce. Ne poznaju me oni koji misle da ću podneti ostavku. Ovo nije najgori preiod u klubu otkako sam došao, čak smo i u prošloj sezoni imali težak period. Naši ciljevi su i dalje dostižni, da prođemo u osminu finala Liga šampiona i ostanemo u vrhu tabele", dodao je on.\n"Siguran sam da nas iza oblaka čeka plavo nebo. Svi smo ljuti i razočarani našom igrom. Kada se oporave povređeni igrači ćemo jači, ali to nije izgovor", rekao je Garsija.\n"Ne razmišljamo o promeni trenera. Ponekad Rudi i ja ne razmišljamo isto, ali u ovome smo zajedno. On zaslužuje da predvodi Romu", rekao je Sabatini.\nViše iz kategorije: « Kobi Brajant na kraju sezone završava karijeru\tFjuri: Hej je prevarant, neću da boksujem sa njim »


UN bez komentara na nameru Kosova da se ruskom članu misije ukine imunitet - Sputnjik Srbija\n21:00 29.05.2019 Preuzmite kraći link\nMisija UN na Kosovu i Metohiji (Unmik) ne komentariše izjave tužilaštva samoproglašenog Kosova o nameri da se ukine imunitet Mihailu Krasnoščekov, članu te misije koji je ranjen u policijskoj akciji.\n„Ne komentarišemo ono što se odnosi na aktuelne sudske procedure. U skladu sa međunarodnim zakonom i zakonima Kosova, članovi Misije Unmika, lokalni ili međunarodni, imaju imunitet od krivičnog gonjenja za govore ili dejstva prilikom izvršavanja svojih dužnosti“, navodi se u saopštenju Misije.\nPortparolka Misije Sanam Dolatšahi je kazala da svi članovi Misije imaju imunitet na „sva hapšenja ili pritvaranja“ i napomenula da se drugi pripadnik UN, inače kosovski Srbin, koji je takođe povređen u policijskoj akciji, i dalje nalazi u pritvoru, kao i da mu je pružena medicinska pomoć. U saopštenju se naglašava da su u vreme hapšenja članovi Misije UN obavljali svoje službene dužnosti.\nAmbasada Rusije: Namera Prištine da ukine imunitet ruskom državljaninu — razbojništvo\n„Pripadnici UN vršili su svoju dužnost praćenja situacije i izveštavali o njenom razvoju“, saopštila je Misija.\nViše ljudi je povređeno, uključujući trojicu policajaca, jednog novinara i dva pripadnika Ujedinjenih nacija, od kojih je jedan državljanin Rusije Mihail Krasnoščekov, koji je zatim hospitalizovan i oslobođen. Kosovska policija saopštila je da je tokom akcije privela 19 svojih pripadnika, a vlasti Srbije prijavile su devet pritvorenih državljana. Predsednik Srbije Aleksandar Vučić podigao je Oružane snage i Ministarstvo unutrašnjih poslova Srbije u stanje pune borbene gotovosti.\nUN, UNMIK, KiM